cyanic-selkie/wikianc huggingface dataset:
നിക്കാസോറസ്
ശരീര ഘടന
വളരെ ചെറിയ ജീവികൾ ആയ ഇവയുടെ തലയുടെ നീളം 5 സെ മീ മാത്രം ആയിരുന്നു. വലിയ കണ്ണു ക്കൾ ഉള്ള ഇവ രാത്രി സഞ്ചാരിയായ ജീവി ആക്കാൻ ആണ് സാധ്യത കൽപ്പികപ്പെടുന്നത്‌. മറ്റ് തെറാപ്സിഡ് വിഭാഗങ്ങളെ പോലെ തന്നെ ഇവയുടെയും തല പിറകിലേക്ക് അൽപ്പം ചെരിഞ്ഞാണ്‌ ഇരിക്കുന്നത്.
ബെസ്വാദ വിൽസൺ
ഒരു ഇന്ത്യൻ സാമൂഹ്യപ്രവർത്തകനും, തോട്ടിപ്പണി ചെയ്യുന്നവർ നേരിടേണ്ടിവരുന്ന പീഡനങ്ങൾക്കെതിരെയുള്ള മനുഷ്യാവകാശസംഘടനയായ സഫായ് കർമാചാരി അന്തോളന്റെ നാഷണൽ കൺവീനറും, അതിന്റെ സ്ഥാപികരിൽ ഒരാളുമാണ് ബെസ് വാദ വിൽസൺ (Bezwada Wilson). ഇന്ത്യയിലെ ദളിത് സമരങ്ങൾക്ക് നേതൃത്വം നൽകിയ പ്രധാനപ്പെട്ട നേതാക്കളിൽ ഒരാളുകൂടിയാണദ്ദേഹം. ജാതിഭേതങ്ങൾക്കെതിരെ അദ്ദേഹം എസ്.കെ.എ യിനുള്ളിൽ നടത്തിയ പ്രവർത്തനങ്ങൾക്കായി അശോക ഫൗണ്ടേഷൻ സീനിയർ ഫെല്ലോയായി നോമിനേറ്റ് ചെയ്തിരുന്നു 2016 ജൂലൈ 27 -ന് അദ്ദേഹത്തിന് ഏഷ്യൻ നൊബേൽ സമ്മാനം എന്നറിയപ്പെടുന്ന റമോൺ മഗ്സസെ അവാർഡ് ലഭിച്ചു.
ആദ്യകാല ജീവിതം
ബെസ് വാദ 1966-ന് ദക്ഷിണേന്ത്യയിലെ കർണാടകയിൽ കോലാർ സ്വർണ്ണഖനിയിൽ (കെ.ജി.എഫ്) ജനിച്ചു. ഇന്ത്യയിൽ ചരിത്രപരമായ ഏറ്റവും തരംതാഴ്തപ്പെട്ടതും, നിഷ്ക്രിയമായി കണക്കാക്കുന്നതുമായ തോട്ടി എന്ന ജാതിയിൽപെട്ട റാച്ചേൽ ബെസ് വാദയുടേയും, ജേക്കബ് ബെസ് വാദയുടേയും, ഇളയമകനാണ് അദ്ദേഹം. അദ്ദേഹത്തിന്റെ അച്ഛൻ 1935-ൽ സഫാരി കർമാചാരി എന്ന തോട്ടികൾക്കായുള്ള ടൗൺഷിപ്പിൽ ചേരുകയും, രാത്രിനേരത്ത്, ശൗചാലയങ്ങൾ വൃത്തിയാക്കാൻ തുടങ്ങുകയും ചെയ്തു. അദ്ദേഹം മറ്റു തോട്ടികളേയും, ഈ ജോലിക്കായി ക്ഷണിച്ചെങ്കിലും അത് വിജയകരമായിരുന്നില്ല. അദ്ദേഹത്തിന്റെ ഇളയ സഹോദരനും ഈ തോട്ടിപ്പണിയ്ക്കുണ്ടായിരുന്നു, ആദ്യം ഇന്ത്യൻ റെയിൽവേയിലും പിന്നീട്, കെ.ജി.എഫ് സ്വർണ ഖനിയിലും.
ബെസ് വാദ പ്രൈമറി വിദ്യാഭ്യാസം നടത്തിയത് ആന്ധ്ര പ്രദേശിലായിരുന്നു, അവിടെ ഓരോ ജാതിക്കാർക്കും, പ്രത്യേകം ഹോസ്റ്റലുണ്ടായിരുന്നു. പിന്നീട് ഹൈസ്ക്കൂൾ വിദ്യാഭ്യാസം ഹൈദ്രബാദിലെ കോലാറിൽ പൂർത്തിയാക്കി. ആ സമയത്ത് സ്ക്കൂളുകളിൽ കുട്ടികൾ അദ്ദേഹത്തെ തോട്ടിയെന്ന് വിളിച്ച് കളിയാക്കുമായിരുന്നു. അദ്ദേഹത്തിന്റെ മാതാപിതാക്കൾ പറഞ്ഞത്, നമ്മൾ തോട്ടികളാണ് നാം കളിയാക്കപ്പെടേണ്ടവരാണെന്നായിരുന്നു. പിന്നീട് ബെസ് വാദ മാതാപിതാക്കളുടെ യഥാർത്ഥ ജോലിയെന്തെന്ന് തിരച്ചറിഞ്ഞപ്പോൾ ആത്മഹത്യയ്ക്കുപോലും ശ്രമിച്ചിരുന്നു. ഡോ.ബി.ആർ അബേദ്കർ യൂണിവേഴ്സിറ്റിയിലാണ് അദ്ദേഹം പോളിറ്റിക്കൽ സയൻസിൽ ബിരുദമെടുത്തത്. അദ്ദേഹം സ്ക്കൂളുകളിൽ പകുതി വച്ച് വിദ്യാഭ്യാസം നിർത്തി തോട്ടി പണിക്കുപോകുന്ന ധാരാളം കുട്ടികളെ കാണുകയുണ്ടായി. അദ്ദേഹം ചിന്തിച്ചത് അവരെ അവരുടെ വിദ്യാഭ്യാസം പൂർത്തിയാക്കാൻ സഹായിച്ചാൽ, തോട്ടിപ്പണിയിൽ നിന്നും അവരെ അകറ്റി നിർത്താം എന്നായിരുന്നു. ആ സമയത്തായിരുന്നു, തന്റെ സഹോദരൻ ബെസ് വാദയെ ജോലിമാറ്റൽ പ്രക്രിയക്ക് വിധേയനാക്കിയത്, സർക്കാർ അദ്ദേഹത്തിനോട് ചോദിക്കുകപോലും ചെയ്യാതെ ജോലി കോളത്തിൽ തോട്ടി എന്ന് രേഖപ്പെടുത്തി.ഇതായിരുന്നു അദ്ദേഹത്തിനുണ്ടായ ആദ്യത്തെ പിന്തള്ളൽ, ആ ദേഷ്യത്തിൽ എല്ലാ ജോലിക്കാരുടേയും, മുൻപിൽ വച്ച് ആ അപ്പ്ലിക്കേഷൻ സബ്മിറ്റ് ചെയ്യാതെ വലിച്ച് ചീന്തി അവിടം വിട്ട് ഇറങ്ങിപ്പോവുകയുണ്ടായി.
തോട്ടിപ്പണിക്കെതിരെയുള്ള കാമ്പെയിൻ
1986-ൽ ബെസ് വാദ തോട്ടിപ്പണിക്കെതിരെ പോരാടുവാൻ തുടങ്ങി. അതിന്റെ ആദ്യത്തെ യുദ്ധം നടന്നത്, തന്റെ വീട്ടിൽ തന്നെയായിരന്നു. വീട്ടുകാർ പറഞ്ഞത്, തന്നിലുള്ള കാര്യത്തിൽ കൂടുതൽ ശ്രദ്ധ ചെലുത്തുവാൻ അനുവദിക്കില്ല എന്നായിരുന്നു. തന്റെ ജീവിതം തോട്ടികളുടെ പീഡനങ്ങൾക്കെതിരെ മാറ്റിവെയ്ക്കുമെന്ന അദ്ദേഹത്തിന്റെ ഉറച്ച തീരുമാനത്തോടെ ആ പ്രശ്നങ്ങൾ അവസാനിച്ചു. ആ ജാതിയിൽപ്പെട്ടവർ തന്നെ ചെയ്യാൻ നാണിച്ച കാര്യങ്ങൾ ബെസ് വാദ തന്റെ ജീവിതത്തിലൂടെ ചെയ്തുകാണിച്ചു. ബെസ് വാദ നിശ്ശബ്ദതയെ തകർക്കുവാൻ തുടങ്ങി. കൂടാതെ കെ.ജി.എഫ് അതോറിറ്റിക്കായും, കർണാടകയുടെ മുഖ്യമന്ത്രിക്കായും,, പ്രധാനമന്ത്രിക്കായും പത്രങ്ങൾക്കുമായും ഒരു കത്തെഴുതൽ കാമ്പെയിനും സംഘടിപ്പിച്ചു. പക്ഷെ അവരൊന്നും ഇതിനെക്കുറിച്ച് ബോധവാന്മാരായിരുന്നില്ല.
1993-ൽ പാർലമെന്റ് തോട്ടികൾക്കും, ശൗചാലയങ്ങൾ വൃത്തിയാക്കുന്നവർക്കുമായി ഒരു ആക്റ്റ് പാസാക്കി. അത് വൃത്തിഹീനമായ ശൗചാലയങ്ങളുടെ നിർമ്മാണവും അളവിനധീതമായി തോട്ടി പണി ചെയ്യുന്നതും നിരോധിക്കുന്നതായിരുന്നു. ആ ആക്റ്റിന് അനുസരിക്കാതെ ഇന്ത്യ മുഴുവൻ തോട്ടി പണി വ്യാപകമായി തുടർന്നു. ബെസ് വാദ വൃത്തിഹീനമായ ശൗചാലയങ്ങളുടേയും, വൃത്തിഹീനമായ ചുറ്റുപാടിൽ പണിയുന്ന തോട്ടികളുടേയും, ഫോട്ടോയെടുക്കുകയും, കെ.ജി.എഫിന്റെ മാനേജിംഗ് ഡയറക്ടറായ പി.എ.കെ ഷെട്ടിഗാറിന് അയച്ചുകൊടുക്കുകയും ചെയ്തു. അതിനോടനുബന്ധിച്ച് ഒരു എമർജൻസി മീറ്റിങ്ങ് വിളിച്ചുകൂട്ടുകയും, വൃത്തിഹീനമായ കക്കൂസുകൾ, ജലമുള്ള സീല് ചെയ്ത കക്കൂസുകളായി മാറ്റുകയും, എല്ലാ തോട്ടികളേയും, തോട്ടിപ്പണി അവരിൽ അടിച്ചേൽപ്പിച്ച ജോലിയിൽ നിന്ന് എടുത്തുമാറ്റുകയും ചെയ്തു. തോട്ടികളുടെ പ്രശ്നങ്ങൾ അധികരിച്ചപ്പോൾ കർണാടക സർക്കാരിന് അതിൽ ഇടപെടേണ്ടിവന്നു. കർണാടകയിലെ തോട്ടികൾക്കായി ബെസ് വാദ രണ്ട് വർഷം അധ്വാനിച്ചു. അതിനോടനുബന്ധിച്ചാണ് തോട്ടിപ്പണികൾക്കെതിരായുള്ള കാമ്പെയിൻ തുടങ്ങിയത്.
ബെസ് വാദ ആന്ധ്രാപ്രദേശിലേക്ക് പോകുകയും, ദളിതർക്കായുള്ള പ്രവർത്തകരിൽ ശ്രദ്ധേയനായ പോൾ ദിവാർക്കറിനോടൊപ്പവും, തുടർന്ന് ഇന്ത്യൻ റിട്ടേർഡ് അഡ്മിനിസ്റ്റ്രേറ്റീവ് ഓഫീസറായ എസ്.ആർ. ശങ്കരനോടൊപ്പവും പ്രവർത്തിച്ചു.2001-ൽ ആന്ധപ്രദേശ് സർക്കാർ തോട്ടിപ്പണി ചെയ്യുന്ന തോട്ടികളുടെ സർവെ എടുക്കാൻ നിർബന്ധിതരായി.ബെസ് വാദ അതിനായുള്ള ഒരു സർവെ ഫോർമാറ്റ് ഉണ്ടാക്കുകയും, ഓരോ തോട്ടികളുടേയും, ഫോട്ടോയടങ്ങുന്ന വിവരങ്ങൾ ചേർക്കുകയും ചെയ്തു.
സഫായ് കർമാചാരി അന്തോളൻ
1994-ൽ എസ്.ആർ ശങ്കരനോടൊപ്പവും, പോൾ ദിവാൽക്കറിനോടൊപ്പവും ചേർന്ന് ബെസ് വാദ സഫായി കർമാചാരി അന്തോളനെ (എസ്.കെ.എ) സാഹായിച്ചു. എസ്.എകെ.എ യുടെ ലക്ഷ്യം തോട്ടിപ്പണി നിർത്തലാക്കുകയും, തോട്ടികൾ അഭിമുഖീകരിക്കേണ്ടിവരുന്ന പീഡനങ്ങളെ നിരോധിക്കുകയും ചെയ്യുക എന്നതായിരുന്നു.എസ്.കെ.എ സംസ്ഥാന തലങ്ങളിലാണ് പ്രവർത്തിച്ചിരുന്നത്.2003-ൽ ബെസ് വാദയും നാല് പേരും ചേർന്ന് ഡ‍ൽഹിയിലേക്ക് പോകുകയും സഫായി കർമാചാരി അന്തോളൻ ഇന്ത്യ മുഴുവൻ വ്യാപിപ്പിക്കുകയും ചെയതു. 2003-ൽ ബെസ് വാദയും, എസ്.കെ.എയും സുപ്രീം കോർട്ടിൽ ഒരു പൊതു താത്പര്യ ഹർജി സമർപ്പിക്കുകയുണ്ടായി. എസ്.കെ.എയും മറ്റ് പതിനെട്ട് ഓർഗനൈസേഷനും, അതിൽ ഒപ്പുവച്ചു. ആ സമർപ്പണം തോട്ടിപ്പണി കുറയ്ക്കുന്നതിന് വളരെയധികം സ്വാധീനിച്ചു. എല്ലാ സംസ്ഥാന ഭരണകൂടങ്ങളും തോട്ടിപ്പണിയ്ക്കെതിരായുള്ള പ്രശ്നങ്ങൾക്ക് ഉപായം കണ്ടെത്താൻ നിർബന്ധിതരായി. സുപ്രീം കോർട്ട് എല്ലാ ഉയർന്ന മന്ത്രിമാരും, കേസ് നടക്കുന്ന സ്ഥലത്ത് ഉണ്ടായിരിക്കണമെന്ന് കർശനമായ ഓർഡർ പുറത്തുവിട്ടു.അതിനോടനുബന്ധിച്ച് 16 മെമ്പർമാർ അറസ്റ്റിലായി. 2007 ആയപ്പോഴേക്കും, എസ്.കെ.എ യ്ക്ക് പ്രവർത്തനങ്ങൾ മന്ദഗതിയിലാണ് നടക്കുന്നതെന്ന് മനസ്സിലായി. നിയമനിർമ്മാണങ്ങൾക്ക് തോട്ടിപ്പണികൾ ഇപ്പോഴും നിലനിൽക്കുന്നുണ്ടെന്ന് തെളിയിക്കണ്ടതായി വന്നു.അതുകൊണ്ടവർ 2010 -ൽ തോട്ടിപ്പണി നിർത്തലാക്കുകയും, അവർക്ക് മറ്റ് ജോലികൾക്കുള്ള പരിശീലനം നൽകുകയും ചെയ്തു.
2010-ലെ ഇന്ത്യയുടെ അഞ്ച് വർഷ പ്ലാനിൽ ഏറ്റവും പ്രധാനപ്പെട്ടതായി പരിഗണിച്ചത് സഫായ് കർമാചാരി അന്തോളന്റെ പ്രശ്നങ്ങളായിരുന്നു. ബെസ് വാദ ഇതിനോടനുബന്ധിച്ച് എല്ലാ ഉയർന്ന ഉദ്യോഗസ്ഥരേയും കണ്ടുമുട്ടി. 2012ഓടെ തോട്ടിപ്പണി നിർത്തലാക്കാനുള്ള പദ്ധതികൾ ആവിഷ്കരിക്കാൻ തുടങ്ങി.ഇതിനോടനുബന്ധിച്ച് പുതിയ ഒരു സർവെ നടത്തുകയും, വൃത്തിഹീനമായ കക്കൂസുകൾ, ജലമുള്ളവയും, ശുദ്ധമുള്ളതുമായവയാക്കാനുള്ള നിയമം കൂടുതൽ ശക്തമാകുകയും ചെയ്തു. ഈ കമ്മീഷന്റെ കൺവീനറായിരുന്നു ബെസ് വാദ.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ സാമൂഹ്യപ്രവർത്തകർ വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:1966-ൽ ജനിച്ചവർ
ജോൺസൺ & ജോൺസൺ കോവിഡ്-19 വാക്സിൻ
ഒരു കോവിഡ് -19 വാക്സിനാണ് ജോൺസൺ & ജോൺസൺ കോവിഡ് -19 വാക്സിൻ. ഇത് വികസിപ്പിച്ചെടുത്തത് നെതർലാൻഡിലെ ലൈഡനിലെ ജാൻസെൻ വാക്സിൻസും ബെൽജിയൻ പാരന്റ് കമ്പനിയായ ജാൻസെൻ ഫാർമസ്യൂട്ടിക്കൽസും, അമേരിക്കൻ കമ്പനിയായ ജോൺസൺ & ജോൺസന്റെയും അനുബന്ധ സ്ഥാപനവുമാണ്.
COVID-19 ന് കാരണമാകുന്ന SARS-CoV-2 വൈറസിന്റെ സ്പൈക്ക് പ്രോട്ടീൻ നിർമ്മിക്കുന്നതിനുള്ള ജീൻ അടങ്ങിയിരിക്കുന്ന രീതിയിൽ പരിഷ്കരിച്ച മനുഷ്യ അഡിനോവൈറസിനെ അടിസ്ഥാനമാക്കിയുള്ള ഒരു വൈറൽ വെക്റ്റർ വാക്സിനാണിത്. ശരീരത്തിന്റെ രോഗപ്രതിരോധവ്യവസ്ഥ ആന്റിബോഡികൾ ഉൽ‌പാദിപ്പിക്കുന്നതിന് ഈ സ്പൈക്ക് പ്രോട്ടീനോട് പ്രതികരിക്കുന്നു. വാക്സിൻ ഒരു ഡോസ് മാത്രമേ ആവശ്യമുള്ളൂ. അത് ഫ്രീസുചെയ്ത് സൂക്ഷിക്കേണ്ടതില്ല.
വാക്‌സിനുള്ള ക്ലിനിക്കൽ പരീക്ഷണങ്ങൾ 2020 ജൂണിൽ ആരംഭിച്ചു. മൂന്നാം ഘട്ട പരീക്ഷണങ്ങളിൽ 43,000 പേർ പങ്കെടുത്തു. വാക്സിനേഷൻ പൂർത്തിയാക്കി 28 ദിവസത്തിനുശേഷം വാക്സിനേഷൻ ഒരു ഡോസ് വ്യവസ്ഥയിൽ 66% ഫലപ്രദമാണെന്നും രോഗലക്ഷണമായ COVID-19 തടയുന്നതിൽ 85% ഫലപ്രാപ്തിയും കടുത്ത COVID-19 തടയുന്നതിൽ 85% ഫലപ്രാപ്തിയും  ആശുപത്രിയിൽ പ്രവേശിക്കുന്നതിനോ അല്ലെങ്കിൽ രോഗം മൂലമുണ്ടാകുന്ന മരണത്തെയോ തടയുന്നതിൽ 100% ഫലപ്രാപ്തിയും ഉണ്ടെന്ന് 2021 ജനുവരി 29 ന് ജാൻസെൻ പ്രഖ്യാപിച്ചു.
വാക്സിന് യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ അടിയന്തിര ഉപയോഗ അംഗീകാരവും യൂറോപ്യൻ മെഡിസിൻസ് ഏജൻസി (ഇഎംഎ) യുടെ സോപാധികമായ മാർക്കറ്റിംഗ് അംഗീകാരവും നൽകി.
മെഡിക്കൽ ഉപയോഗങ്ങൾ
പതിനെട്ട് വയസും അതിൽ കൂടുതലുമുള്ള ആളുകളിൽ COVID-19 തടയുന്നതിനായി SARS-CoV-2 വൈറസ് അണുബാധയിൽ നിന്ന് സംരക്ഷണം നൽകാൻ ജോൺസൺ & ജോൺസൺ COVID ‑ 19 വാക്സിൻ ഉപയോഗിക്കുന്നു.
വിവരണം
സ്പുട്‌നിക് വി കോവിഡ് -19 വാക്‌സിനും ഓക്‌സ്‌ഫോർഡ്-അസ്ട്രാസെനെക്ക കോവിഡ് -19 വാക്‌സിനും സമാനമായ സാങ്കേതികവിദ്യ അടിസ്ഥാനമാക്കിയാണ് വാക്‌സിൻ നിർമ്മിച്ചിരിക്കുന്നത്. ഹ്യൂമൻ അഡെനോവൈറസ് ഉപയോഗിച്ചിരിക്കുന്നതിനാൽ ഇത് സ്പുട്നിക് വി യോട് കൂടുതൽ സാമ്യമുള്ളതാണ്. പക്ഷേ ആദ്യത്തെ ക്ലിനിക്കൽ പരീക്ഷണങ്ങൾ അനുസരിച്ച് ഫലപ്രാപ്തി കുറവാണ്. സിവിയർ അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2 (SARS-CoV-2) സ്പൈക്ക് (എസ്) പ്രോട്ടീൻ സ്ഥിരതയാർന്ന അനുരൂപത്തിൽ പ്രകടിപ്പിക്കുന്ന റെപ്ലിക്കേഷൻ-ഇൻകോംപീറ്റെന്റ് റീകോമ്പിനന്റ് അഡെനോവൈറസ് ടൈപ്പ് 26 (Ad26) വെക്റ്റർ ജോൺസൺ & ജോൺസൺ COVID-19 വാക്സിനിൽ അടങ്ങിയിരിക്കുന്നു.
സ്പൈക്ക് പ്രോട്ടീന്റെ സ്ഥിരതയുള്ള പതിപ്പിൽ അമിനോ ആസിഡുകൾ പ്രോലൈനുകൾ ഉപയോഗിച്ച് മാറ്റിസ്ഥാപിക്കുന്ന രണ്ട് മ്യൂട്ടേഷനുകൾ ഉൾപ്പെടുന്നു. നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസ് സ്ഥാപനത്തിലെയും വാക്സിൻ റിസർച്ച് സെന്ററിലെയും ഓസ്റ്റിനിലെ ടെക്സാസ് സർവകലാശാലയിലെയും ഗവേഷകരാണ് ഇത് വികസിപ്പിച്ചെടുത്തത്. സിട്രിക് ആസിഡ് മോണോഹൈഡ്രേറ്റ്, ട്രൈസോഡിയം സിട്രേറ്റ് ഡൈഹൈഡ്രേറ്റ്, എത്തനോൾ (ആൽക്കഹോൾ), 2-ഹൈഡ്രോക്സിപ്രോപ്പിൾ- β- സൈക്ലോഡെക്സ്റ്റ്രിൻ (എച്ച്ബിസിഡി) (ഹൈഡ്രോക്സിപ്രോപൈൽ ബെറ്റാഡെക്സ്), പോളിസോർബേറ്റ് 80, സോഡിയം ക്ലോറൈഡ്, സോഡിയം ഹൈഡ്രോക്സൈഡ്, ഹൈഡ്രോക്ലോറിക് ആസിഡ് തുടങ്ങിയ നിഷ്‌ക്രിയ ഘടകങ്ങളും വാക്സിനിൽ അടങ്ങിയിരിക്കുന്നു.
പുറംകണ്ണികൾ
വർഗ്ഗം:കോവിഡ്-19 വാക്സിനുകൾ
ലോങ്-ബിൽഡ് കോറെല്ല
ലോങ്-ബിൽഡ് കോറെല്ല (Cacatua tenuirostris) സ്ലെൻഡർ-ബിൽഡ് കോറെല്ല ആസ്ട്രേലിയ സ്വദേശിയായ ഒരു  കൊക്കറ്റൂ‎ ആണ്. ഇത് ലിറ്റിൽ കോറെല്ല, സൾഫർ-ക്രസ്റ്റഡ് കോക്കറ്റൂ എന്നിവയുമായി സാമ്യം പുലർത്തുന്നു. കൂടുതലും വെള്ളനിറമുള്ളതും, ചുവപ്പു കലർന്ന പിങ്ക്നിറമുള്ള മുഖവും, നെറ്റിയും, മങ്ങിയ നീളമുള്ള ചുണ്ടുകളും, ഉള്ള സ്പീഷീസ് ആണിത്. വേരുകൾ കുഴിച്ചെടുക്കാനും വിത്തുകൾ പൊട്ടിക്കാനും ചുണ്ടുകൾ ഉപയോഗിക്കുന്നു. ചുവപ്പ് കലർന്ന പിങ്ക് നിറമുള്ള തൂവലുകൾ മാറിടത്തിൽ കാണപ്പെടുന്നു.
പ്രീമെൻസ്ട്രൽ സിൻഡ്രോം
ആർത്തവത്തിന് മുമ്പുള്ള ആഴ്ചകളിൽ സ്ത്രീകൾക്ക് അനുഭവപ്പെടുന്ന രോഗലക്ഷണങ്ങളുടെ പേരാണ് പി.എം.എസ് (പ്രീമെൻസ്ട്രൽ സിൻഡ്രോം). പി.എം.എസ് എന്നത് ഓരോ ആർത്തവവും ആരംഭിക്കുന്നതിന് മുമ്പുള്ള ഒന്നോ രണ്ടോ ആഴ്ചകളിൽ പതിവായി സംഭവിക്കുന്ന വൈകാരികവും ശാരീരികവുമായ ലക്ഷണങ്ങളെ സൂചിപ്പിക്കുന്നു. ആർത്തവ രക്തസ്രാവം ആരംഭിക്കുന്ന സമയത്ത് ലക്ഷണങ്ങൾ പരിഹരിക്കപ്പെടും. വ്യത്യസ്ത സ്ത്രീകൾക്ക് വ്യത്യസ്ത ലക്ഷണങ്ങൾ അനുഭവപ്പെടുന്നു. രോഗലക്ഷണങ്ങളുടെ വ്യാപ്തി വിശാലമാണ്. ഏറ്റവും സാധാരണയായി സ്തനങ്ങളുടെ വേദന, ശരീരവണ്ണം, തലവേദന, മാനസികാവസ്ഥ, വിഷാദം, ഉത്കണ്ഠ, കോപം, ക്ഷോഭം എന്നിവയാണ്. ഒരു വ്യക്തിയുടെ രോഗലക്ഷണങ്ങൾ കാലക്രമേണ മാറിയേക്കാം. ഗർഭാവസ്ഥയിലോ ആർത്തവവിരാമത്തിന് ശേഷമോ രോഗലക്ഷണങ്ങൾ ഉണ്ടാകില്ല. ഓരോ സ്ത്രീയുടെയും ലക്ഷണങ്ങൾ വ്യത്യസ്തമാണ്. ഇവ മാസം തോറും വ്യത്യാസപ്പെടാം.
അവലംബം
വർഗ്ഗം:സിൻഡ്രോമുകൾ വർഗ്ഗം:ആർത്തവചക്രം വർഗ്ഗം:Webarchive template wayback links
ബാഡ്ലാൻഡ്സ് ദേശീയോദ്യാനം
അമേരിക്കൻ ഐക്യനാടുകളിലെ തെക്കൻ ഡക്കോട്ട സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് ബാഡ് ലാൻഡ്സ് ദേശീയോദ്യാനം (ഇംഗ്ലീഷ്: Badlands National Park). 242756 acre ആണ് ഈ ദേശീയോദ്യാനത്തിന്റെ വിസ്തൃതി മണ്ണൊലിപ്പ് മൂലം രൂപപെട്ട ബ്യൂട്ടുകൾ ഇവിടത്തെ ഒരു പ്രത്യേകതയാണ്.
ഈ ദേശീയോദ്യാനത്തിലെ 64144 acre വരുന്ന പ്രദേശം പ്രത്യേകമായി വനമേഖലയിൽ പെടുത്തി സംരക്ഷിച്ചുവരുന്നു. വടക്കേ അമേരിക്കയിലെ ഒരു വംശനാശ ഭീഷണി നേരിടുന്ന ജീവിയായ ബ്ലാക്-ഫൂട്ടെഡ് ഫെരെറ്റിനെ, വീണ്ടും അവതരിപ്പിച്ചത് ഈ വനമേഖലയിലാണ്
അവലംബം
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
തൈപ്പരുത്തി
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഔഷധസസ്യങ്ങൾ വർഗ്ഗം:മാലിദ്വീപിലെ സസ്യജാലം വർഗ്ഗം:ഹിബിസ്കസ് വർഗ്ഗം:ക്വീൻസ്ലാൻഡിലെ സസ്യജാലങ്ങൾ വർഗ്ഗം:ഓസ്ട്രേലിയയിലെ മരങ്ങൾ വർഗ്ഗം:മാൽവേസീ
മെസ്ക്വാക്കി
“മെസ്ക്വാക്കി” തദ്ദേശീയ അമേരിക്കൻ-ഇന്ത്യാക്കാരുടെ ഒരു വർഗ്ഗമാണ്. ഇവർ “ഫോക്സ് ട്രൈബ്” എന്നും അറിയപ്പടുന്നു. ഇവർ സൌക്ക് ജനങ്ങളുമായി ഭാഷാപരമായി അടുത്തു ബന്ധപ്പെട്ടിരിക്കുന്ന വർഗ്ഗമാണ്. മെസ്ക്വാക്കി ഭാഷയിൽ ഈ ജനവിഭാഗം സ്വയം വിശേഷിപ്പിക്കുന്നത്  “''Meshkwahkihaki” എന്നാണ്. ഇതിനർത്ഥം'' "ദ റെഡ്-എർത്ത്സ്” എന്നാണ്. ചരിത്രപരമായി അവരുടെ പിതൃഭൂമി മഹാതടാക മേഖലയായിരുന്നു. ഈ വർഗ്ഗക്കാർ ഇന്നത്തെ ഒൻറാറിയോ, കാനഡ മേഖലകളിലുള്ള സെൻറ് ലോറനസ് നദീതടത്തിൽ എത്തിച്ചേരുകയും ഫ്രഞ്ച് കുടിയേറ്റക്കാരുടെ സമ്മർദ്ദഫലമായി അവിടെ നിന്ന് മഹാതടാകങ്ങളുടെ തെക്കു ദിക്കിൽ കുടിയേറുകയും ചെയ്തു. ഈ പ്രദേശങ്ങളിൽ ഭൂരിഭാഗവും യൂറോപ്യൻ അമേരിക്കക്കാർ സംയോജിപ്പിച്ച് മിഷിഗൺ, വിസ്കോസിൻ, ഇല്ലിനോയിസ്, അയവ എന്നീ സംസ്ഥാനങ്ങളായിത്തീർന്നു. പതിനെട്ടാം നൂറ്റാണ്ടിൽ ഫ്രഞ്ചുകാരും അവരുടെ സഖ്യകക്ഷികളായിരുന്ന മറ്റ് അമേരിക്കന് ഇന്ത്യൻ വംശജരുമായുള്ള യുദ്ധങ്ങളിൽ മെസ്ക്വാക്കികൾക്ക് വൻ നാശനഷ്ടങ്ങൾ സംഭവിച്ചു. ഇതിൽ 1730 ലെ യുദ്ധത്തിൽ മെസ്ക്വാക്കികളുടെ എണ്ണം ക്രമാതീതമായി കുറഞ്ഞു. പത്തൊമ്പതാം നൂറ്റാണ്ടിൽ യൂറോ അമേരിക്കൻ കോളനിവത്കരണവും കുടിയേറ്റങ്ങളും ഐക്യനാടുകളുടെ നേതൃത്വത്തിൽ തുടർന്നു. അവർ മെസ്ക്വാക്ക്-ഫോക്സ് വർഗ്ഗത്തെ തെക്കുനിന്നും പടിഞ്ഞാറുനിന്നും അമേരിക്കയുടെ മദ്ധ്യപടിഞ്ഞാറു ഭാഗത്തെ പുൽമേടുകളിലേയ്ക്ക് ആട്ടിപ്പായിച്ചു. 1851 ൽ അയവ സംസ്ഥാന അസംബ്ലി അസാധാരണമായ ഒരു നിയമം പാസാക്കിയിരുന്നു. ഈ നിയമമനുസരിച്ച്  ഫോക്സ് വർഗ്ഗക്കാർക്ക് സംസ്ഥാനത്തു തങ്ങുവാനും ഭൂമി വാങ്ങുവാനുമുള്ള അനുമതി നല്കപ്പെട്ടു. സാക്-ഫോക്സ് വർഗ്ഗത്തിലുള്ള മറ്റുള്ളവർ ഇന്നത്തെ കൻസാസ്, ഒക്ലാഹോമ, നെബ്രാസ്ക എന്നിവ നില്ക്കുന്ന പ്രദേശങ്ങളിലെ ഇന്ത്യൻ റിസർവ്വേഷനുകളിലേയ്ക്ക് നീക്കം ചെയ്യ്പ്പെടുകയും ചെയ്തു. ഇരുപത്തിയൊന്നാം നൂറ്റാണ്ടിൽ ഫെഡറൽ അംഗീകാരം സിദ്ധിച്ച 3 “സാക്-ഫോക്സ്” റിസർവ്വേഷനുകൾ നിലവിലുണ്ട്.
വർഗ്ഗം:അമേരിക്കൻ ഇന്ത്യൻ ജനത
ക്രീറ്റ്
പുറത്തേക്കുള്ള കണ്ണികൾ
വർഗ്ഗം:ഗ്രീസിലെ ദ്വീപുകൾ വർഗ്ഗം:മെഡിറ്ററേനിയൻ ദ്വീപുകൾ വർഗ്ഗം:ഈജിയൻ ദ്വീപുകൾ
ബെർണാഡ് നോർമൻ ബാർവിൻ
ഒരു കനേഡിയൻ ഫിസിഷ്യനും മെഡിക്കൽ പ്രൊഫസറുമാണ് ബെർണാഡ് നോർമൻ ബാർവിൻ. 1997-ൽ ഓർഡർ ഓഫ് കാനഡയിൽ നിയുക്തനായി. എന്നാൽ 2013-ൽ പ്രൊഫഷണൽ മോശം പെരുമാറ്റം സമ്മതിച്ചതിനെത്തുടർന്ന് അവാർഡ് വിട്ടുകൊടുത്തു.
കരിയർ
ഹൈ റിസ്ക് പ്രെഗ്നൻസി ക്ലിനിക്കിന്റെ ഡയറക്ടറും ഒട്ടാവ ജനറൽ ഹോസ്പിറ്റലിന്റെ ഫെർട്ടിലിറ്റി ക്ലിനിക്കിന്റെ സഹ ഡയറക്ടറുമായിരുന്നു ബാർവിൻ. കാനഡയിൽ അംഗീകൃത ഗൈനക്കോളജിസ്റ്റ് അല്ലാത്തതിനാൽ 1984-ൽ അദ്ദേഹം വിട്ടു. ഒരു ജനറൽ ഫിസിഷ്യൻ എന്ന നിലയിൽ ലൈസൻസ് ഉണ്ടായിരുന്നെങ്കിലും അദ്ദേഹം സ്വന്തമായി ഒരു ക്ലിനിക്ക് സ്ഥാപിച്ചു.
ഒട്ടാവ സർവകലാശാലയിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി അസോസിയേറ്റ് പ്രൊഫസറായിരുന്നു. ഫെർട്ടിലിറ്റി സെൽഫ് ഹെൽപ്പ് ഗ്രൂപ്പിന്റെ (ISSG) സ്ഥാപക അംഗങ്ങളിൽ ഒരാളായിരുന്നു അദ്ദേഹം. അത് പിന്നീട് കാനഡയിലെ വന്ധ്യതാ ബോധവൽക്കരണ അസോസിയേഷൻ ആയി മാറി. 2004 മുതൽ പ്രസിഡന്റായ അദ്ദേഹം കനേഡിയൻസ് ഫോർ ചോയ്‌സ് സ്ഥാപിക്കുകയും കൂടാതെ, കനേഡിയൻ ഫെർട്ടിലിറ്റി സൊസൈറ്റി, പ്ലാൻഡ് പാരന്റ്‌ഹുഡ് ഫെഡറേഷൻ ഓഫ് കാനഡ, പ്ലാൻഡ് പാരന്റ്‌ഹുഡ് ഒട്ടാവ എന്നിവയുടെ പ്രസിഡന്റായിരുന്നു.
അവലംബം
വർഗ്ഗം:ഭിഷഗ്വരർ
മേറ്റ് (പാനീയം)
ഗ്വാരാനി, ടുപി എന്നീ ജനവിഭാഗങ്ങളാണ് മേറ്റ് കുടിക്കുന്നത്. യൂറോപ്യന്മാരുടെ വരവിനുമുമ്പ് തെക്കേ അമേരിക്കയിൽ ഈ പാനീയം ഉപയോഗിച്ചിട്ടുണ്ട്. ഇതിന്റെ ഉപഭോഗം പ്രദേശത്തിന്റെ രണ്ട് പ്രദേശങ്ങളിലെ തദ്ദേശീയർക്ക് മാത്രമായിരുന്നു, ഇന്ന് പരാഗ്വേയാണ്, എന്നാൽ മുമ്പ് അത് റിയോ ഡി ലാ പ്ലാറ്റയുടെ (ഇപ്പോൾ അർജന്റീന) യുണൈറ്റഡ് പ്രൊവിൻസ് എന്നായിരുന്നു. കൂടുതൽ വ്യക്തമായി പറഞ്ഞാൽ അമാംബെ, ആൾട്ടോ പരാന എന്നീ ഡിപ്പാർട്ടുമെന്റുകൾ. അവ, എംബിയ, കൈയോവ എന്നിവയും ഒരു പരിധിവരെ അവരുമായി വ്യാപാരം നടത്തിയിരുന്ന മറ്റ് വംശീയ വിഭാഗങ്ങളായ നന്ദേവ, താലുഹെറ്റ്‌സ്(പുരാതന പമ്പാസ്), കോം (തോബാസ്) എന്നിവയും ഇത് ഉപയോഗിച്ച ചില വംശീയ വിഭാഗങ്ങളാണ്. അർജന്റീന, പരാഗ്വേ, ഉറുഗ്വേ എന്നിവയുടെ ദേശീയ പാനീയമാണിത്. ബൊളീവിയൻ ചാക്കോ, വടക്കൻ, തെക്കൻ ചിലി, തെക്കൻ ബ്രസീൽ, സിറിയ (ലോകത്തിലെ ഏറ്റവും വലിയ ഇറക്കുമതിക്കാരൻ), ലെബനൻ (പരാഗ്വേയിൽ നിന്നും അർജന്റീനയിൽ നിന്നും കുടിയേറ്റക്കാർ കൊണ്ടുവന്നു) എന്നിവിടങ്ങളിലും ഇത് ഉപയോഗിക്കുന്നു.
Bibliography
വർഗ്ഗം:ചായ സംസ്കാരം വർഗ്ഗം:പാനീയങ്ങൾ
ഈഡിത്ത് റബേക്ക സോണ്ടേഴ്സ്
ഒരു ബ്രിട്ടീഷ് ജനിതക ശാസ്ത്രജ്ഞയായിരുന്നു ഈഡിത്ത് റബേക്ക സോണ്ടേഴ്സ്. "ബ്രിട്ടീഷ് പ്ലാന്റ് ജെനറ്റിക്സിന്റെ അമ്മ" ( "Mother of British Plant Genetics") എന്ന പേരിൽ '''ജെ. ബി. എസ്. ഹാൽഡേൻ''' ഇവരെ വിശേഷിപ്പിച്ചിരുന്നു. മെൻഡലിന്റെ പാരമ്പര്യ നിയമങ്ങൾ വീണ്ടും കണ്ടെത്തുന്നതിലും സസ്യങ്ങളിലെ സ്വത്ത്വം നേടിയെടുക്കുന്നതിനുള്ള അറിവിലും ഇവർ സജീവമായ പങ്കുവഹിച്ചു. സസ്യങ്ങളുടെ ജനിതകഗവേഷണത്തിലും മറ്റുമായി വിപുലമായ വിവരശേഖരങ്ങൾ അവൾ വികസിപ്പിച്ചെടുത്തു. പ്രത്യേകിച്ച് പെൺ പുഷ്പങ്ങളുടെ പ്രത്യുത്പാദന അവയവങ്ങളുടെ ഗൈനിയോസിയത്തിൽ ആയിരുന്നു ശ്രദ്ധിച്ചിരുന്നത്.
ജീവിതം
1865 ഒക്ടോബർ 14 ന് ഇംഗ്ലണ്ടിലെ ബ്രിങ്ടണിലാണ് ( Brighton) സോണ്ടേഴ്സ് ജനിച്ചത്. ഹാൻഡ്സ്വർത്ത് ലേഡീസ് കോളേജിൽ പഠിച്ചു. 1884 ൽ കേംബ്രിഡ്ജിലെ ന്യൂഹാം വനിതാ കോളേജിലെ പ്രവേശിച്ചു. അവിടെ, അവർ നാച്വറൽ സയൻസസ് ത്രോപോസിന്റെ പാർട്ട് 1 (1887-ൽ) പാർട്ട് 2 (1888 ൽ) എന്നിവയിൽ പങ്കെടുത്തു. അവൾ ബിരുദാനന്തര ബിരുദ പഠനം നടത്തുന്നതിനോടൊപ്പം 1888-1890 കാലഘട്ടത്തിൽ ബാൽഫോർ ബയോളജിക്കൽ ലബോറട്ടറി ഫോർ വനിതയിൽ നല്ലരീതിയിലുള്ള ഗവേഷണ പ്രവർത്തനങ്ങൾ ചെയ്തുവന്നു (ന്യൂഹാം കോളേജിൽ നിന്നും കൂടെ ഗിർറ്റൺ കോളേജുകളിൽ നിന്നുമുള്ള വിദ്യാർത്ഥികക്കായി നാച്വറൽ സയൻസസ് ത്രോപോസിനായുള്ള ഒരുക്കങ്ങൾ നടത്തി വന്നു.)
1906 ൽ റോയൽ ഹോർട്ടികൾച്ചർ സൊസൈറ്റിയിലെ സഹപ്രവർത്തകനായി നിയമിക്കപ്പെട്ടു. 1905-ൽ ലീനഷ്യൻ ലണ്ടൻ സൊസൈറ്റിയിൽ ഒരു വനിതാ അംഗമായി തിരഞ്ഞെടുക്കപ്പെട്ടു. 1920 ൽ ബ്രിട്ടീഷ് അസോസിയേഷൻ ഓഫ് ദി അഡ്വാൻസ്മെന്റ് ഓഫ് സയൻസ് എന്ന ബൊട്ടാണിക്കൽ വിഭാഗത്തിന്റെ പ്രസിഡന്റായിരുന്നു അവർ. 1936 നും 1938 നും ഇടക്ക് ജെനറ്റിക് സൊസൈറ്റി പ്രസിഡന്റായി മാറി. രണ്ടാം ലോകമഹായുദ്ധകാലത്ത് സഖ്യസേനയുടെ സായുധസേനയെ സഹായിച്ചു. 1945 ൽ സൈക്കിൾ അപകടത്തിൽ ഗുരുതരമായി പരിക്കേറ്റ ബ്രിട്ടനിൽ തിരിച്ചെത്തി. ഉടനേതന്നെ 1945 -ൽ ജൂൺ 6 -ന് അന്തരിച്ചു.
ഗവേഷണം
ജനിതകശാസ്ത്രത്തെക്കുറിച്ച് ശ്രദ്ധിച്ചതാണ് സൗണ്ടേഴ്സ് ആദ്യകാലത്ത് നടത്തിയ ഗവേഷണം. അവരുടെ ജനിതക പരീക്ഷണങ്ങളിൽ പലതും പിന്നീട് അവരെ ഏറെ നയിക്കുകയും, "അല്ലെലോമോർഫ്സ് (allelomorphs)" (ഇക്കാലത്തെ ഇലക്ട്രോമുകൾ എന്നും അറിയപ്പെടുന്നു), ഹെട്രൊസിഗോട്ട് (heterozygote), ഹോമോസൈഗോട്ട് (homozygote) തുടങ്ങിയ സുപ്രധാന പദങ്ങൾ നിർവചിക്കുകയും ചെയ്തു. പിന്നീട്, ബേറ്റ്സണും (Bateson) റെജിനാൾഡ് പുന്നറ്റും (Reginald Punnett) ചേർന്ന് ജനിതക ബന്ധം വഴി ഇതൊക്കെയും കണ്ടുപിടിച്ചു. ലണ്ടനിലെ പ്രശസ്തമായ ലിനേയൻ സൊസൈറ്റിയിൽ (Linnean Society) ഫെലോ ആയി ഇവർ തെരഞ്ഞെടുക്കപ്പെട്ടിരുന്നു.
ഗൈനിയോസിയയെ സംബന്ധിച്ചും മറ്റും നിരവധി വിഷയങ്ങൾ ലേഖനങ്ങളായി ഇവർ പ്രസിദ്ധീകരിച്ചിരുന്നു. (1928 നും 1931 നും ഇടയിൽ ന്യൂ ഫൈറ്റോളജിസ്റ്റ് മാസികയിൽ പ്രസിദ്ധീകരിച്ച "ഇല്ലുസ്ട്രേഷൻ ഓഫ് കാർപെൽ പോളിമോർഫിസം" (Illustrations of Carpel Polymorphism) എന്ന നോവലിനുള്ള നിരൂപണമായി പ്രസിദ്ധീകരിച്ച ലേഖനങ്ങൾ ആയിരുന്നു ഇത്). ഇ. ആർ. സോണ്ടേഴ്സ് (E. R. Saunders) എന്ന നാമം ഒരു ആധികാരിക തൂലികാനാമം പോലെ മറ്റുള്ള എഴുത്തുകാരിൽ പലരും ഇവരെ വിശേഷിപ്പിക്കാനായി ഉപയോഗിച്ചിരുന്നു.
ഉദ്യാനങ്ങളിൽ വളർത്തുന്ന മത്തിയോല ഇൻകാന (Mathiola incana) എന്ന സസ്യത്തിലായിരുന്നു ഇ. ആർ. സോണ്ടേഴ്സിന്റെ പഠനങ്ങളിൽ അധികവും നടന്നത്. ഈ ചെടിയുടെ തണ്ടിലും പൂക്കളുടെ ഘടനയിലും നടന്ന ഗവേഷണം ലീഫ് സ്കിൻ തിയറി (Leaf skin Theory) എന്ന പേരിൽ പിന്നീട് പ്രസിദ്ധമായ സിദ്ധാന്തം വികസിപ്പിക്കുന്നതിന് ഇവരെ ഏറെ സഹായിച്ചിരുന്നു. പൂക്കളുടെ ഘടനയെ കുറിച്ച് ഇവർ രചിച്ച പുസ്തകത്തിന്റെ പേര് ഫോറൽ മോർഫോളജി (Foral Morphology) എന്നാണ്.
അവലംബം
വർഗ്ഗം:ജനിതകശാസ്ത്രം വർഗ്ഗം:ജനിതകശാസ്ത്രജ്ഞർ വർഗ്ഗം:1865-ൽ ജനിച്ചവർ വർഗ്ഗം:1945-ൽ മരിച്ചവർ വർഗ്ഗം:ബ്രിട്ടീഷ് ജനിതകശാസ്ത്രജ്ഞർ
പിറവം റോഡ് തീവണ്ടിനിലയം
പിറവം റോഡ് തീവണ്ടിയാപീസ് (Piravom Road railway station Code: PVRD) സ്ഥിതിചെയുന്നത് കേരള സംസ്ഥാനത്തെ കോട്ടയം ജില്ലയിലെ വൈക്കം താലൂക്കിലെ വെള്ളൂർ ഗ്രാമപഞ്ചായത്തിൽ ആകുന്നു. ഇൻഡ്യയിലെ പ്രശസ്ത പേപ്പർ നിർമ്മാണശാലയായ ഹിന്ദുസ്ഥാൻ ന്യൂസ് പ്രിൻഡ് ലിമിറ്റഡ്, വസ്ത്ര നിർമ്മാണശാലയായ ജന്നത്ത് ടെക്സ്റ്റയിൽ കമ്പനി മുതലായവ പിറവം റോഡ് തീവണ്ടി ആഫീസിൽ നിന്നും സമീപമായി സ്ഥിതി ചൊയ്യുന്നു
വർഗ്ഗം:കോട്ടയം ജില്ലയിലെ തീവണ്ടിനിലയങ്ങൾ
കാറ്റത്തെ കിളിക്കൂട്
ഭരതന്റെ സംവിധാനത്തിൽ ഭരത് ഗോപി, മോഹൻലാൽ, ശ്രീവിദ്യ, രേവതി എന്നിവർ പ്രധാനവേഷങ്ങളിൽ അഭിനയിച്ച് 1983-ൽ പുറത്തിറങ്ങിയ ഒരു മലയാളചലച്ചിത്രമാണ് കാറ്റത്തെ കിളിക്കൂട്. ഗൃഹലക്ഷ്മി പ്രൊഡക്ഷൻസിന്റെ ബാനറിൽ പി.വി. ഗംഗാധരൻ നിർമ്മിച്ച ഈ ചിത്രം കൽപക ഫിലിംസ് വിതരണം ചെയ്തിരിക്കുന്നു. നടൻ നെടുമുടി വേണു ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവ നിർവ്വഹിച്ചത് ടി.ദാമോദരൻ ആണ്.
സംഗീതം
കാവാലം നാരായണപ്പണിക്കർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ജോൺസൺ ആണ്.
പുറത്തേക്കുള്ള കണ്ണികൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ആരിക്കാടി കോട്ട
കേരളത്തിൽ കാസർഗോഡ് ജില്ലയിലെ ഒരു കോട്ടയാണ് ആരിക്കാടി കോട്ട. ഇത് കുമ്പള കോട്ട എന്നും അറിയപ്പെടുന്നു. കുമ്പളയിൽ നിന്ന്‌ രണ്ടുകിലോമീറ്റർ ദൂരത്തിൽ എൻഎച്ച് 66 ദേശീയപാതയ്ക്കരികിലാണ് കോട്ട സ്ഥിതിചെയ്യുന്നത്. കോട്ടയുടെ തൊട്ടുതാഴെ ഒരു ഹനുമാൻ ക്ഷേത്രമുണ്ട്.
കേരള സർവകലാശാലയിലെ പുരാവസ്തു വകുപ്പിൽ നിന്നുള്ള സംഘം 2015 ൽ നടത്തിയ ഖനനം ഒരു വലിയ ഹാൾ കണ്ടെത്തിയിരുന്നു. യൂണിവേഴ്സിറ്റി ഗ്രാന്റ്സ് കമ്മീഷനും (യുജിസി) കേരള സർവകലാശാലയും സംയുക്തമായി ധനസഹായം നൽകുന്ന ‘എ സർവേ ഓഫ് ഫോർട്ട്സ്’ എന്ന ഗവേഷണ പദ്ധതിയുടെ ഭാഗമായാണ് ഖനനം നടത്തിയത്. ഉത്ഖനനത്തിൽ വലിയ അളവിൽ മേൽക്കൂര ടൈലുകൾ, പ്രാദേശിക മൺപാത്രങ്ങൾ, ചൈനീസ് മൺപാത്രങ്ങൾ, ലെഡ് ബുള്ളറ്റുകൾ, അവ നിർമ്മിക്കാൻ ഉപയോഗിക്കുന്ന അച്ച് എന്നിവയും ലഭിച്ചിട്ടുണ്ട്.
ഭൂമിശാസ്ത്രം
കാസർഗോഡ് ജില്ലയിൽ കുമ്പളയിൽ ആരിക്കാടി ഗ്രാമത്തിലാണ് കോട്ട സ്ഥിതി ചെയ്യുന്നത്. ഏറ്റവും അടുത്ത റെയിൽവേ സ്റ്റേഷനും ബസ്സ്റ്റാന്റും കുമ്പള ആണ്. മാംഗളൂർ അന്താരാഷ്ട്രവിമാനത്താവളം ആണ് ഏറ്റവും അടുത്ത വിമാനത്താവളം.
ചരിത്രം
സൗത്ത് കാനറ മാനുവൽ അനുസരിച്ച്, കർണാടകയിലെ കേലടി, ഇക്കേരി, ബെഡ്നോർ എന്നിവിടങ്ങളിൽ തലസ്ഥാനങ്ങളുണ്ടായിരുന്ന കേലടി നായകന്മാർ (1500-1763) ഹോസ്ദുർഗ്-കാസർഗോഡ് പ്രദേശത്ത് ഏതാനും കോട്ടകൾ നിർമ്മിച്ചിട്ടുണ്ട്. ആരിക്കാടി കോട്ടയും അതിലൊന്നാണ്. ചരിത്ര രേഖകൾ പ്രകാരം 1608-ൽ ഇക്കേരി ഹിരിയ വെങ്കടപ്പ നായക് കെട്ടിയതാണ് ആരിക്കാടി കോട്ട. കോട്ടയുടെ കവാടത്തിൽ നായക് നിർമ്മിച്ച കോട്ടയെന്ന് കന്നടയിൽ ആലേഖനം ചെയ്ത ഒരു ശിലാലിഖിതം ഉണ്ടായിരുന്നുവെന്ന് സൗത്ത് കാനറ ഡിസ്ട്രിക്ട് മാന്വൽ രണ്ടാം വാള്യത്തിൽ സ്റ്റുവർട്ട് രേഖപ്പെടുത്തിയിട്ടുണ്ട്.
ചില ചരിത്രകാരന്മാർ പറയുന്നത് കുമ്പള മുതൽ ചന്ദ്രഗിരി പുഴ വരെ അധികാരപരിധി ഉണ്ടായിരുന്ന മായിപ്പാടി കോവിലകത്തിന്റെ ആധിപത്യത്തിന് കീഴിലായിരുന്നു കോട്ട എന്നാണ്. വിജയനഗര സാമ്രാജ്യത്തിന്റെ പരമോന്നത കാലഘട്ടത്തിൽ ഈ പ്രദേശം അവരുടെ നിയന്ത്രണത്തിലായിരുന്നു, പിന്നീട് അത് ബെഡ്നൂരിലെ നായകന്മാർക്ക് കൈമാറുകയും പ്രാദേശിക നാട്ടുരാജാവ് അവരുടെ ഫ്യൂഡേറ്ററായി പ്രവർത്തിച്ചു എന്നുമാണ്. വിജയനഗര സാമ്രാജ്യത്തിന്റെ തകർച്ചക്ക് ശേഷം ഇത് മൈസൂർ ഭരണാധികാരികളുടെ കൈകളിലേക്ക് എത്തുകയും, ടിപ്പു സുൽത്താനെ ബ്രിട്ടീഷുകാർ പരാജയപ്പെടുത്തിയതിനുശേഷം കോട്ട ബ്രിട്ടീഷുകാരുടെ കൈകളിൽ എത്തുകയും ചെയ്തു.
പരാമർശം
വർഗ്ഗം:കേരളത്തിലെ കോട്ടകൾ വർഗ്ഗം:കാസർഗോഡ് ജില്ല
കല രാംനാഥ്
ആദ്യകാലജീവിതം
ചെന്നൈയിൽ മാലതിയുടെയും ടി എൻ മണിയുടെയും ആദ്യകുട്ടിയായിട്ടാണ് കലയുടെ ജനനം. വയലിനിസ്റ്റുകളായ ടി എൻ കൃഷ്ണനും എൻ. രാജവും ഉൾപ്പെടുന്ന ഒരു കുടുംബത്തിലാണ് കലാ രാംനാഥ് ജനിച്ചത്. അച്ഛൻ ടി എൻ മണി ഇന്ത്യൻ ചലച്ചിത്രസംഗീതത്തിന് നൽകിയ സംഭാവനകളാൽ പ്രശസ്തനായിരുന്നു.
കച്ചേരികളിൽ
സിഡ്‌നി ഓപ്പറ ഹൗസ്, ലണ്ടനിലെ ക്വീൻ എലിസബത്ത് ഹാൾ, ന്യൂയോർക്കിലെ കാർനെഗീ ഹാൾ എന്നിവ കൂടാതെ ഇന്ത്യയിലെ എല്ലാ പ്രമുഖ സംഗീതമേളകളിലും കലാ രാംനാഥ് കച്ചേരികൾ അവതരിപ്പിച്ചിട്ടുണ്ട്. പാശ്ചാത്യ ക്ലാസിക്കൽ, ജാസ്, ഫ്ലെമെൻകോ, പരമ്പരാഗത ആഫ്രിക്കൻ സംഗീതം എന്നിവയുടെ ഘടകങ്ങൾ ഉൾപ്പെടുത്തി ലോകമെമ്പാടുമുള്ള പ്രശസ്തരായ കലാകാരന്മാരുമായി അവർ സംഗീത സഖ്യമുണ്ടാക്കി.
ലണ്ടൻ സിംഫണി, ലണ്ടൻ ഫിൽഹാർമോണിക് തുടങ്ങിയ ഓർക്കസ്ട്രകളിൽ പ്രവർത്തിക്കാനും പരീക്ഷിക്കാനും കല രാംനാഥിന് സാധിച്ചിട്ടുണ്ട്. കൈ എൿഹാർട്ട്, എഡ്ഗർ മേയർ, ബേല ഫ്ലെക്, ടെറി ബോസിയോ, അബ്ബോസ് കോസിമോവ്, അയർട്ടോ മൊറീറ, ജിയോവന്നി ഹിഡാൽഗോ, റോക്ക് ഇതിഹാസം റേ മൻസാരെക് എന്നിവരുൾപ്പെടെയുള്ള സംഗീതജ്ഞരോടൊപ്പം പ്രവർത്തിച്ചിട്ടുണ്ട്. 'രാഗാ ആഫ്രിക്ക', 'ഗ്ലോബൽ സംഭാഷണം', അടുത്തിടെ 'എലമെന്റ്സ്' എന്നിവയെല്ലാം സഹ ലോക സംഗീത കലാകാരന്മാർക്കൊപ്പം രാംനാഥ് സ്ഥാപിച്ച ബാൻഡുകളാണ്. ജെയിംസ് ന്യൂട്ടൺ ഹോവാർഡ്, ജോർജ്ജ് അക്കോഗ്നി തുടങ്ങിയ സംഗീതജ്ഞരോടൊപ്പം പ്രവർത്തിച്ച ബ്ലഡ് ഡയമണ്ട് ഹോളിവുഡ് ചിത്രങ്ങളുടെ പശ്ചാത്തല സ്കോറിലും കലാ രാംനാഥ് ഉൾപ്പെട്ടിട്ടുണ്ട്.
അദ്ധ്യാപന ജീവിതം
കാലാ രാംനാഥ് പതിവായി ലോകമെമ്പാടും ക്ലാസുകളും വർക്ക് ഷോപ്പുകളും നടത്തുന്നു. നെതർലാൻഡിലെ റോട്ടർഡാം കൺസർവേറ്ററി ഓഫ് മ്യൂസിക്, ജർമ്മനിയിലെ ഗീസെൻ സർവകലാശാല, ന്യൂയോർക്കിലെ കാർനെഗീ ഹാളുമായി സഹകരിച്ച് വെയിൽ ഇൻസ്റ്റിറ്റ്യൂട്ട് എന്നിവ ഇവിടെ എടുത്തുപറയേണ്ടതാണ്.
സാധുക്കളും രോഗികളുമായ കുട്ടികളുടെ ജീവിതം സംഗീതത്തിൽക്കൂടി മെച്ചപ്പെടുത്താൻ കല സ്ഥാപിച്ച ഫൗണ്ടേഷനാണ് കലാശ്രീ.
പുറത്തേക്കുള്ള കണ്ണികൾ
വർഗ്ഗം:ചെന്നൈയിൽ നിന്നുള്ള സംഗീതജ്ഞർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1967-ൽ ജനിച്ചവർ
ഗ്വാളിയോർ ഘരാന
ഹിന്ദുസ്ഥാനി സംഗീതത്തിലെ ആദ്യത്തേതും പുരാതനവുമായ ഘരാനകളിലൊന്നാണ് ഗ്വാളിയോർ ഘരാന. ഉസ്താദ് നഥൻ പീർ ബക്ഷ് എന്ന സംഗീതജ്ഞനാണ് ഇതിന്റെ പ്രണേതാവ് എന്നു കരുതുന്നു. മുഗൾ ചക്രവർത്തിയായ അക്ബറിന്റെ കാലം മുതൽ ഈ ഘരാന നിലവിലുണ്ട്.(1542–1605). ഗ്വാളിയോറിൽ താമസമാക്കിയ പീർബക്ഷിന്റെ പൗത്രന്മാരാണ് ഈ ഘരാനയെ അതിന്റെ പൂർണ്ണപ്രഭാവത്തിലെത്തിച്ചത്. അതുകൊണ്ടാണ് ഈ ഘരാനയ്ക്ക് ഈ പേരു നൽകപ്പെട്ടത്.
ആലാപന ശൈലി
അത്യന്തം ലളിതവും ,രാഗാലാപനത്തിലുള്ള വ്യക്തതയും, ഭാവസാന്ദ്രതയുമാണ് ഈ ഘരാനയുടെ പ്രത്യേകത.ജയ്പൂർ ഘരാനയുടെ സങ്കീർണ്ണതകൾ താരതമ്യത്തിൽ ഈ ഘരാനയിൽ തുലോം കുറവാണ്.
പോർക്യുപൈൻ ഗോർജ് ദേശീയോദ്യാനം
ഓസ്ട്രേലിയയിലെ നോർത്ത് വെസ്റ്റ് ക്യുൻസ് ലാന്റിലുള്ള ദേശീയോദ്യാനമാണ് പോർക്യുപൈൻ ഗോർജ് ദേശീയോദ്യാനം. ബ്രിസ്ബേനിൽ നിന്നും 1,174 കിലോമീറ്റർ വടക്കു-പടിഞ്ഞാറായും ഹുഗെൻഡെന്നിൽ നിന്നും 60 കിലോമീറ്റർ വടക്കായുമാണ് ഈ ദേശീയോദ്യാനം സ്ഥിതിചെയ്യുന്നത്. 1970ൽ സ്ഥാപിതമായ ഈ ദേശീയോദ്യാനം 54.10 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു.
ഗ്വാളിയോർ ഘരാന
ഗായകർ
കുമാർ ഗന്ധർവ്വ, വിഷ്ണു ദിഗംബർ പുലസ്കർ, ഇചൽ രജ്ഞികർ, വീണാ സഹസ്രബുദ്ധെ, മാലിനി രജുർകർ എന്നിവരാണ് പ്രധാന കലാകാരന്മാർ.
അവലംബം
വർഗ്ഗം:ഹിന്ദുസ്ഥാനി സംഗീതം
പോർക്യുപൈൻ ഗോർജ് ദേശീയോദ്യാനം
പോർക്യുപൈൻ മലയിടുക്കിനെ ചുറ്റുമുള്ള സ്ഥലത്താണ് ഈ ദേശീയോദ്യാനം സ്ഥാപിച്ചത്. അനേകം മില്യൺ വർഷങ്ങൾ പഴക്കമുള്ള സെഡിമെന്ററി ശിലകളുടെ പാളികളാണ് പോർക്യുപൈൻ മലയിടുക്കിന്റെ മുഖ്യ ആകർഷണം.
ഗാം മല്ലുഡോറ
ഒരു ഇന്ത്യൻ രാഷ്ട്രീയക്കാരനും ഗോത്ര നേതാവുമായിരുന്നു ഗാം മല്ലുഡോറ (1900-1969). അദ്ദേഹം പാർലമെന്റ് അംഗമായി സേവനമനുഷ്ഠിച്ചു. 1900 -ൽ ഇന്ത്യയിലെ ആന്ധ്രാപ്രദേശിലെ വിശാഖപട്ടണം ജില്ലയിലെ കൊയ്യുരു മണ്ഡലത്തിലാണ് അദ്ദേഹം ജനിച്ചത്. ഗം ഗന്തംഡോറയുടെ ഇളയ സഹോദരനായിരുന്നു അദ്ദേഹം. അവരുടെ പിതാവ് ഗാം ബോഗുഡോറ ആയിരുന്നു.
ഗാം സഹോദരങ്ങൾ അല്ലൂരി സീതാരാമ രാജുവിന്റെ ആദിവാസി പോരാട്ടങ്ങളിൽ അദ്ദേഹത്തിന്റെ അടുത്ത സഹകാരികളായിരുന്നു. കൃഷ്ണ ദേവി പേട്ട, അദ്ദതീഗല, അന്നവരം എന്നീ പോലീസ് സ്റ്റേഷനുകൾ ആക്രമിക്കുകയും അവരുടെ ആക്രമണ ദൗത്യങ്ങൾക്കായി വെടിമരുന്ന് വാങ്ങുകയും ചെയ്തു. എന്നിരുന്നാലും, 1923 -ൽ അദ്ദേഹം ഒരു വീട്ടിൽ അഭയം പ്രാപിച്ചു. ഈ സമയത്ത്, ബ്രിട്ടീഷുകാർ അദ്ദേഹത്തെ അറസ്റ്റ് ചെയ്യുകയും വധശിക്ഷയ്ക്ക് വിധിക്കുകയും ചെയ്തു. അദ്ദേഹത്തിന്റെ അപ്പീലിൽ 1924 -ൽ ആൻഡമാൻ ജയിലിലെ വധശിക്ഷ ജീവപര്യന്തമായി മാറ്റി. 1937 ൽ കോൺഗ്രസ് രാഷ്ട്രീയക്കാരുടെ നിരീക്ഷണത്തിൽ അദ്ദേഹത്തെ വിട്ടയച്ചു. ഈ രീതിയിൽ, ബ്രിട്ടീഷ് ആക്രമണത്തെ അതിജീവിച്ച രാജുവിന്റെ ഒരേയൊരു കൂട്ടാളിയായി അദ്ദേഹം മാറി.
1952 ൽ വിശാഖപട്ടണം മണ്ഡലത്തിൽ നിന്ന് ഒന്നാം ലോകസഭയിലേക്ക് ലങ്ക സുന്ദരത്തിനൊപ്പം ഒരു സ്വതന്ത്ര സ്ഥാനാർത്ഥിയായി അദ്ദേഹം തിരഞ്ഞെടുക്കപ്പെട്ടു.
പുറംകണ്ണികൾ
വർഗ്ഗം:1900-ൽ ജനിച്ചവർ വർഗ്ഗം:1969-ൽ മരിച്ചവർ വർഗ്ഗം:ഇന്ത്യൻ വിപ്ലവകാരികൾ
ഭഗവദജ്ജുകം
സംസ്കൃതസാഹിത്യങ്ങളിലെ പ്രഹസനം എന്ന വിഭാഗത്തിൽ പെടുത്തുന്ന ഒരു കൃതിയാണ് ഭഗവദജ്ജുകം അഥവാ ഭഗവദജ്ജുകീയം. ഇതിന്റെ രചയിതാവ് ബോധായനകവി ആണെന്നും മഹേന്ദ്രവിക്രമ വർമ്മ ആണെന്നും പണ്ഡിതന്മാർക്കിടയിൽ അഭിപ്രായമുണ്ട്. മഹേന്ദ്രവിക്രമ വർമ്മ രാജാവ് മാമണ്ടൂർ ശാസനത്തിൽ മത്തവിലാസപ്രഹസനത്തേയും ഭഗവദജ്ജുകം പ്രഹസനത്തേയും പരമാർശിച്ചു കാണുന്നുണ്ട്. എന്നാൽ മത്തവിലാസത്തിൽ രചയിതാവിന്റെ പേരായി മഹേന്ദ്രവിക്രമ വർമ്മനെ സൂചിപ്പിച്ചിട്ടുണ്ട്. ഭഗവദജ്ജുകത്തിൽ എവിടേയും രചയിതാവിന്റെ പേരില്ല. അതിനാൽ തന്നെ രചയിതാവാരെന്ന കാര്യത്തിൽ പണ്ഡിതലോകത്ത് തർക്കം ഉണ്ട്. ചിലർ മത്തവിലാസവും ഭഗവദജ്ജുകവും മഹേന്ദ്രവിക്രമ വർമ്മൻ എഴുതിയതാണെന്ന് പറയുന്നുണ്ടെങ്കിലും പരക്കെ വിശ്വസിക്കുന്നത് ബോധായനകവിയുടേതാണ് ഭഗവദജ്ജുകം എന്നാണ്. എന്നാൽ ബോധായനന്മാർ അനവധി ഉണ്ടായിരുന്നതിൽ ആരാണെന്ന് കൃത്യമായി അറിയില്ല.
മഠത്തിൽ നാരായണൻ നമ്പൂതിരി എന്ന പണ്ഡിതൻ ഭഗവദജ്ജുകത്തിനു ദിങ്ങ്മാത്രദർശിനി എന്ന പേരിൽ വ്യാഖ്യാനം രചിച്ചിട്ടുള്ളതായി ഉള്ളൂരിന്റെ കേരളസാഹിത്യചരിത്രത്തിൽ പറയുന്നുണ്ട്.
നാരായണീയമെഴുതിയ മേൽപ്പത്തൂർ നാരായണഭട്ടതിരിയുടെ പ്രഥമശിഷ്യനായിരുന്നു മഠത്തിൽ നാരായണൻ നമ്പൂതിരി എന്നും ഉള്ളൂർ സമർത്ഥിയ്ക്കുന്നു. ദിങ്ങ്മാത്രദർശിനിയിൽ ʻʻബോധായനകവിരചിതേ വിഖ്യാതേ ഭഗവദജ്ജു കാഭിഹിതേ അഭിനേയേതിഗഭീരേ വിശദാനധുനാ കരോമി ഗുഢാർത്ഥാൻˮ എന്ന് പറയുന്നത് ബോധായനകവിയാണ് ഭഗവദജ്ജുകീയം(ഭഗവദജ്ജുകം എന്നും പറയാറുണ്ട്) കർത്താവ് എന്ന് തന്നെ ആണ്. അദ്ദേഹത്തിന്റെ അഭിപ്രായത്തിൽ ഈ കൃതി നിരവധി അന്തരാർത്ഥമുള്ള രൂപകസ്വഭാവം (അലിഗറി) ഉള്ളതാണെന്നാണ്. അദ്ദേഹം പറയുന്നു:
യോഗേന്ദ്രനും ശിഷ്യനം പരമാത്മാവും ജീവാത്മാവും, അജ്ജുക(വസന്തസേന) സുഷുമ്ന നാഡി അവളുടെ രണ്ട് തോഴിമാർ, ഇദ & പിംഗള നാഡികൾ, അവളുടെ അമ്മ അവിദ്യ, അവളുടെ കാമുകൻ രാമിലികൻ മോഹം, രണ്ട് വൈദ്യന്മാർ സങ്കൽപ്പവും വികൽപ്പവും യമഭടൻ സമയത്തിനേയും സൂചിപ്പിക്കുന്നു.
ഏകദേശം ഒന്നാം നൂറ്റാണ്ടിന്റെ തുടക്കത്തിൽ ആയിരിക്കാം ഇത് രചിയ്ക്കപ്പെട്ടത് എന്ന് വിശ്വസിക്കപ്പെടുന്നു. (മഹേന്ദ്രവിക്രമ വർമ്മയുടെ ജീവിത കാലം ക്രിസ്തുവർഷം 600-630 ആണെന്ന് ഓർക്കുക)
ബുദ്ധവിശ്വാസികളെ കളിയാക്കിക്കൊണ്ട് എഴുതിയ ഒരു പ്രഹസനമാണിതെന്ന് കരുതുന്നു. മുഖ്യകഥാപാത്രങ്ങൾ പരിവ്രാജകൻ (സംന്യാസി, ഇവിടെ ഭഗവാൻ) അദ്ദേഹത്തിന്റെ ശിഷ്യൻ ശാണ്ഡില്യൻ പിന്നെ ഒരു ഗണിക (അജ്ജുക) എന്നിവരാണ്. കൂടാതെ ഒരു വൈദ്യൻ, യമകിങ്കരൻ വസന്തസേനയുടെ തോഴിമാരായ പരഭൃതിക, മധുകരിക, വസന്തസേനയുടെ അമ്മ എന്നിവരും ഉണ്ട്.
കഥയുടെ ചുരുക്കം
പ്രഹസനം തുടങ്ങുന്നത് പരിവ്രാജകനും ശിഷ്യൻ ശാണ്ഡില്യനും തമ്മിൽ ഹിന്ദുധർമ്മത്തെ കുറിച്ചുള്ള ചർച്ചയിലൂടെ ആണ്. ശാണ്ഡില്യൻ ബുദ്ധവിശ്വാസം വെടിഞ്ഞ് ഹിന്ദുവിശ്വാസിയായി തീർന്ന ഒരാളാണ്. ശിഷ്യൻ ശാണ്ഡില്യനു പ്രധാനം മൂന്നുനേരവും ആഹാരം കിട്ടുക, ഉടുക്കുക, ഉറങ്ങുക എന്നത് മാത്രമാണ്. ബുദ്ധവിഹാരത്തിൽ ചെന്നപ്പോഴാണ് അവിടെ ഒരുനേരമേ ആഹാരമുള്ളൂ എന്ന് മനസ്സിലായത്. അതോടെ അവിടം വിട്ടു. ശേഷം പരിവ്രാജകന്റെ ഒപ്പം കൂടി. പരിവ്രാജകൻ പഠിപ്പിക്കുന്നതൊന്നും ശാണ്ഡില്യനു വിശ്വാസമില്ല. ധാരാളം തർക്കിക്കുന്നുമുണ്ട്. ഭക്ഷണമാണ് ശാണ്ഡില്യനു പ്രധാനം എന്ന് തുറന്നടിയ്ക്കുന്നുമുണ്ട്. പരിവ്രാജകനുമായി ഇങ്ങനെ ചർച്ച പുരോഗമിയ്ക്കുന്നതിനിടയിൽ അവർ വിശ്രമിയ്ക്കുന്ന ഉദ്യാനത്തിൽ അജ്ജുക(=ഗണിക)യായ വസന്തസേനയും തോഴിമാരും, വസന്തസേനയുടെ കാമുകനെ കാത്തിരിക്കുന്നുണ്ടായിരുന്നു. ആ സമയം തന്നെ യമന്റെ ആജ്ഞയാൽ ഒരു യമഭടൻ വസന്തസേനയുടെ ആത്മാവിനെ കൊണ്ട് പോകാനായും എത്തിയിരുന്നു. വസന്തസേന ഉദ്യാനത്തിലെ പൂ പറിയ്ക്കുന്നതിനിടയിൽ പാമ്പ് (യമകിങ്കരൻ) കടിച്ച് മരിയ്ക്കുന്നു.
പാമ്പ് കടിയേറ്റ് മരിച്ച അജ്ജുകയ്ക്ക് സമീപം വന്ന് ശിഷ്യനായ ശാണ്ഡില്യൻ കരയുന്നു. കരയരുത് എന്ന് വിലക്കുന്ന ഗുരു പരിവ്രാജകനെ ധാരാളം അധിക്ഷേപിക്കുന്നു. ഇതിനിടയിൽ പാമ്പുകടിയേറ്റവളെ എങ്ങനെ ചികിത്സിക്കാമെന്ന് ശാണ്ഡില്യൻ പരിവ്രാജകനോട് ചോദിക്കുന്നു. പരിവ്രാജകൻ ശിഷ്യനെ വിശ്വസിപ്പിക്കാനും പഠിപ്പിക്കാനുമായി യോഗവിദ്യയുടെ സഹായത്താൽ സ്വന്തം ആത്മാവിനെ പാമ്പുകടിയേറ്റ ഗണികയുടെ ശരീരത്തിൽ പ്രവേശിപ്പിക്കുന്നു. ഇങ്ങനെ പരകായപ്രവേശം നടത്തിയ പരിവ്രാജകനും ഗണികയും അന്യോന്യം മാറിയ രീതിയിൽ സംസാരിക്കുന്നു. എന്നാൽ ശരീരങ്ങൾക്ക് മാറ്റവുമില്ല. അതുകണ്ട് എല്ലാവരും പരിഭ്രമിയ്ക്കുന്നു.
അൽപ്പം കഴിഞ്ഞ് ഗണികയുടെ ആത്മാവുമായി പോയ യമകിങ്കരൻ തിരിച്ചെത്തുന്നു. വസന്തസേനയുടെ ആത്മവ് കൊണ്ടുവരാൻ പറഞ്ഞു യമൻ; പക്ഷെ കിങ്കരൻ കൊണ്ടുവന്ന വസന്തസേനയല്ല യമൻ ഉദ്ദേശിച്ച വസന്തസേന. കിങ്കരനു ആളുമാറിപ്പോയി. യമകിങ്കരൻ തിരിച്ചെത്തിയപ്പോഴേക്കും പരകായപ്രവേശവും നടന്നു. അവിടേയും ആശയക്കുഴപ്പം. അവസാനം യമകിങ്കരൻ പരിവ്രാജകന്റെ ആത്മാവിരിക്കുന്ന ഗണികയുടെ ശരീരം ചെന്ന് ഗണികയുടെ അസ്സൽ ആത്മാവിനെ നിക്ഷേപിക്കാനുള്ള ശരീരം തിരിച്ച് തരാൻ അപേക്ഷിക്കുകയും പരിവ്രാജകന്റെ ആത്മാവ് തിരിച്ച് പരിവ്രാജകന്റെ ശരീരത്തിലേക്ക് തന്നെ പ്രവേശിക്കുകയും ആശയക്കുഴപ്പങ്ങൾ എല്ലാം തീരുകയും ചെയ്യുന്നതാണ് ഭഗവദജ്ജുകം അഥവാ ഭഗവദജ്ജുകീയം എന്ന പ്രഹസനത്തിന്റെ രത്നച്ചുരുക്കം.
ഭഗവദജ്ജുകം അരങ്ങിൽ
ബോധായനന്റെ ഭഗവദജ്ജുകം എന്ന പ്രഹസനം പണ്ട് മുപ്പത്തിയഞ്ച് ദിവസം കൊണ്ടായിരുന്നുവത്രെ കൂടിയാട്ടത്തിൽ അഭിനയിച്ച് തീർത്തിരുന്നത്. കുലശേഖരനു ശേഷമുള്ള നൂറ്റാണ്ടിൽ പ്രഹസനം മൂന്നുദിവസം ആയി ചുരുക്കി. പക്ഷെ 1976ൽ പൈങ്കുളം രാമ ചാക്യാർ അത് വിദൂഷകന്റെ നിർവഹണം കുറച്ച് പിന്നേയും ചുരുക്കി ഇന്നു കാണുന്ന രീതിയിൽ മൂന്ന് നാലുമണിക്കൂറിനുള്ളിൽ ഒതുക്കി. “അകപ്പൊരുൾ” പറയുന്നത് ഉൾപ്പെടുത്തുമ്പോഴായിരിക്കും മുപ്പത്തിയഞ്ച് ദിവസമൊക്കെ കൂടിയാട്ടം നീളുക. ഇത്തരം അവതരണരീതി ഇന്ന് ആരും കണ്ടിരിക്കാൻ സാദ്ധ്യതയില്ല. അതിനാൽ ആണ് പൈങ്കുളം രാമചാക്യാർ ഭഗവദജ്ജുകത്തിനെ ചുരുക്കി മൂന്നുനാലുമണിക്കൂർ ഉള്ള തികച്ചും പ്രഹസനരീതിയിൽ തന്നെ കൂടിയാട്ടത്തിൽ അവതരിപ്പിച്ചത്. സംന്യാസിയും ശിഷ്യനുമായുള്ള ആദ്യഭാഗത്തിൽ ദീർഘമായ ആശയസംവാദം(അകപ്പൊരുൾ) ഒക്കെ ഒഴിവാക്കിയാണ് ഇത് ചുരുക്കിയത്. ശിഷ്യനായ ശാണ്ഡില്യൻ ഉടനീളം ഈ കൂടിയാട്ടത്തിൽ നിറഞ്ഞ് നിൽക്കുന്നു. ധാരാളം മലയാളഭാഷാശ്ലോകങ്ങൾ ഉൾപ്പെടുത്തിയാണ് അദ്ദേഹത്തിന്റെ സംഭാഷണം. ഈ ശ്ലോകങ്ങൾ എല്ലാം അന്തരിച്ച ഗുരു പൈങ്കുളം രാമചാക്യാർ എഴുതിയതാണ് എന്ന് അദ്ദേഹത്തിന്റെ ശിഷ്യനും മരുമകനുമായ കലാമണ്ഡലം രാമ ചാക്യാർ പറയുന്നു. അജ്ജുകയും തോഴിയുമായി ഉദ്യാനവർണ്ണന നടത്തുന്ന രംഗവും ഇതിലുണ്ട്. അതുകഴിഞ്ഞ് അവർ അശോകമരത്തണലിൽ ഇരിക്കുമ്പോൾ സംന്യാസിയും ശിഷ്യനും തൊട്ടപ്പുറത്ത് അരങ്ങത്ത് വശത്ത് ഒരുഭാഗത്ത്, ഉദ്യാനത്തിൽ എന്നപോലെ വന്നിരിക്കുന്നു. യമപുരുഷൻ കറുത്ത താടിവേഷമായാണ് കൂടിയാട്ടത്തിൽ. സംന്യാസിയാകട്ടെ ആകെ കാവി വേഷവും. പാമ്പ് കടിയേറ്റ് മരിച്ച് പരകായപ്രവേശം നടത്തിയാൽ പിന്നെ സംന്യാസി പ്രാകൃതത്തിലും അജ്ജുക സംസ്കൃതത്തിലും സംസാരിയ്ക്കുന്നത് വഴി പരകായപ്രവേശം നടന്നു എന്ന് സദസ്സിനെ ബോധ്യപ്പെടുത്തുന്നു. മത്തവിലാസത്തിൽ എന്ന പോലെ ഇതിൽ നിർവഹണമായിട്ടൊന്നും ഇല്ല. പ്രഹസനസ്വഭാവം തികച്ചും നിലനിർത്തിക്കൊണ്ട് തന്നെയാണ് ഇത് കൂടിയാട്ടത്തിലും അവതരിപ്പിച്ച് കാണുന്നത്. ആദ്യത്തെ കൂടിയാട്ടസ്വഭാവമനുസരിച്ചുള്ള ചടങ്ങുകൾക്ക് ശേഷം നേരിട്ട് പ്രഹസനം തുടങ്ങുകയാണ്. വൈദ്യരും ഇതിൽ മലയാളംസംസാരിയ്ക്കുന്നുണ്ട്. അതിനാൽ രണ്ട് കഥാപാത്രങ്ങൾ ഒരേസമയം മലയാളത്തിൽ സംസാരിയ്ക്കുന്ന അപൂർവരംഗങ്ങൾ ഈ പ്രഹസനത്തിൽ ഉണ്ട്. കൂടാതെ അരങ്ങ് നിറഞ്ഞ് കഥാപാത്രങ്ങൾ ഉള്ളതിനാൽ ഇക്കാലത്ത് ഏറ്റവും അധികം അരങ്ങേറിയ ഒരു കൂടിയാട്ടം ആയി മാറി ഭഗവദജ്ജുകം എന്ന് കലാമണ്ഡലം രാമചാക്യാർ അനുസ്മരിയ്ക്കുന്നു. കൂടിയാട്ടത്തിൽ അഭിനേത്രികളുടെ എണ്ണം കുറയ്ക്കാനായി പരഭൃതികയായും മധുകരികയായും ഒരാൾ തന്നെയാണ് വേഷമിടുന്നത്. ഉദ്യാനവർണ്ണന സമയത്ത് ഒരു തോഴിമാത്രമേ വസന്തസേനയുടെ കൂടെ ഉണ്ടാകൂ.
കൂടിയാട്ടത്തിൽ പരിവ്രാജകൻ കാഷായവസ്ത്രധാരിയാണ്. സംസ്കൃതത്തിൽ മാത്രം സംഭാഷണം. എന്നാൽ വിദൂഷകനായ ശിഷ്യൻ ശാണ്ഡില്യൻ ഒരു സാദാബ്രാഹ്മണവേഷം. പക്ഷെ നരച്ച താടി മീശയും. വിദൂഷകൻ മലയാളത്തിൽ പറയും. പരിവ്രാജകൻ പറയുന്ന സംസ്കൃതഭാഷണം മലയാളത്തിലാക്കി പറയുകയും അതിനു വേണ്ട മറുപടി മലയാളത്തിൽ പറയുകയും ചെയ്യും.
ശാണ്ഡില്ല്യന് പുറപ്പാടുണ്ട്.ഭോ പ്രഥമമേവാഹം എന്നതുമുതൽക്ക്.
2013ൽ ഇരിങ്ങാലക്കുട അമ്മന്നൂർ ഗുരുകുലത്തിലെ കലാകാരന്മാർ ചേർന്ന് ഈ കൂടിയാട്ടം മുൻപ് ചെയ്തുവെച്ചവയിൽ നിന്നും ചില പ്രധാനമാറ്റങ്ങൾ വരുത്തി പുനരവതരണം ചെയ്യുകയുണ്ടായി. ശാണ്ഡില്യന്റെ ഭാഷാശ്ളോകങ്ങൾ പൂർണ്ണമായും പുതുതായി ശ്രീമതി ഭദ്ര രജനീഷ് എഴുതിയാണ് രംഗത്തവതരിപ്പിച്ചത്. അജ്ജുകയും പരഭൃതികയും ചേർന്ന ഉദ്യാനവർണ്ണനയിലെ നൃത്തം പുതിയ താളത്തിൽ അവതരിപ്പിച്ചു. നൃത്തം കുണ്ടനാച്ചി എന്ന താളത്തിനോട് സാമ്യതയുള്ള ഒരു താളം ത്രിപുടയിൽ നിറച്ചാണ് ചെയ്തത്. ഈ താളാവിന്യാസം ഒന്നുകൂടെ സംശോധനം ചെയ്യണമെന്ന് ചിലർ അഭിപ്രായപ്പെട്ടിരുന്നു. ഭാഷാശ്ളോകങ്ങൾ ഡോ. ഇ. എൻ നാരായണൻ, പൂന്തോട്ടം ചന്ദ്രമോഹൻ മാഷ് എന്നിർ സംശോധനം ചെയ്താണ് ചിട്ടപ്പെടുത്തിയത്.
അവലംബം
Bhagavad-Ajjukam Edited and Translated by Michael Lockwood and A. Vishnu Bhat Fourth, revised edition of Bhagavadajjuka and Mattaviläsa-Prahasana:
വർഗ്ഗം:സംസ്കൃതസാഹിത്യം
കെ.പി. ഖനാൽ
നേപ്പാളിലെ ഒരു സാമൂഹിക പ്രവർത്തകനാണ് '''കെ.പി. ഖനാൽ''' (ജനനം, 11 ജനുവരി 2000). "ഏറ്റവും പ്രായം കുറഞ്ഞ നേപ്പാളി സോഷ്യൽ ആക്ടിവിസ്റ്റ്" എന്നും അദ്ദേഹം അറിയപ്പെടുന്നു.
ആദ്യകാല ജീവിതവും വിദ്യാഭ്യാസവും
അച്ചാമിൽ ജനിച്ച ഖനാൽ ]],  പ്രാഥമിക വിദ്യാഭ്യാസം പൂർത്തിയാക്കിയത് അച്ചാം ജില്ലയിലാണ്. ടെക്സാസ് ഇന്റർനാഷണൽ കോളേജിൽ ഹ്യുമാനിറ്റീസിൽ കെപി ബിരുദം നേടി.
അവലംബം
വർഗ്ഗം:2000-ൽ ജനിച്ചവർ വർഗ്ഗം:കാലാവസ്ഥാ പ്രവർത്തകർ
നാരായൺ പലേക്കർ
ഗോവ വിമോചന പ്രസ്ഥാനത്തിൽ പങ്കെടുത്ത ഒരു ഇന്ത്യൻ സ്വാതന്ത്ര്യസമര സേനാനിയും കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ നേതാവുമായിരുന്നു നാരായൺ പലേക്കർ (മരണം 26 ജൂലൈ 2006). ഓൾ ഇന്ത്യ ട്രേഡ് യൂണിയൻ കോൺഗ്രസിന്റെ (എഐടിയുസി) ഗോവ സംസ്ഥാന കൗൺസിലിന്റെ പ്രസിഡന്റായിരുന്നു അദ്ദേഹം. ഗോവ പീപ്പിൾസ് പാർട്ടിയുടെ സ്ഥാപക അംഗങ്ങളിൽ ഒരാളായ അദ്ദേഹം പിന്നീട് ഗോവയിൽ ജോർജ് വാസ്, എസ് എ ഡാങ്കെ എന്നിവരോടൊപ്പം സിപിഐ ആയി.
അവലംബം
വർഗ്ഗം:2006-ൽ മരിച്ചവർ
ഫി കപ്പാ ഫി
ദി ഓണർ സൊസൈറ്റി ഓഫ് ഫി കപ്പാ ഫി (അല്ലെങ്കിൽ ഫി കപ്പാ ഫി അല്ലെങ്കിൽ ΦΚΦ) 1897- ൽ നിലവിൽ വന്ന ഒരു ഓണർ സൊസൈറ്റി ആണ്. പഠന മേഖലയെ പരിമിതപ്പെടുത്താതെ പ്രോത്സാഹിപ്പിക്കുന്നതിന് വേണ്ടി ഉന്നത വിദ്യാഭ്യാസ സ്കോളർഷിപ്പ് അംഗീകരിക്കുകയും പ്രോത്സാഹിപ്പിക്കുകയും ചെയ്യുക, "വിദ്യാഭ്യാസത്തിന്റെ ഐക്യവും ജനാധിപത്യവും" പ്രോത്സാഹിപ്പിക്കുക എന്ന ലക്ഷ്യത്തോടെയാണ് ഇത് സ്ഥാപിതമായത്. അക്കാദമിക മികവിനെ അംഗീകരിക്കുന്നതിനായി യുണൈറ്റഡ് സ്റ്റേറ്റ്സിലെ മൂന്നാമത് അക്കാദമിക സമൂഹമാണ് സംഘടിപ്പിച്ചത്. ഇത് പഴയ അച്ചടക്കമുള്ള ഓണർ സൊസൈറ്റി കൂടിയാണ്. "ബോധവത്കരണം മാനവികതയെ സ്നേഹിക്കട്ടെ" എന്നതാണ് സൊസൈറ്റിയുടെ ലക്ഷ്യം.( Φιλοσοφία Kρατείτω Φωτῶν(Philosophía Krateítõ Phõtôn)). "എല്ലാ മേഖലകളിലും അക്കാദമിക് മികവ് നേടിയെടുക്കാനും പ്രോത്സാഹിപ്പിക്കാനും പണ്ഡിതരുടെ സമൂഹത്തെ മറ്റുള്ളവരുടെ സേവനത്തിനായി ഏർപ്പെടുത്തുക എന്നതാണ്  അതിന്റെ ദൗത്യം.
കൂടുതൽ വായനയ്ക്ക്
LCCN 75027349
ബാഹ്യ ലിങ്കുകൾ
വർഗ്ഗം:ഓണർ സൊസൈറ്റി
പി.ജെ. ഉണ്ണിക്കൃഷ്ണൻ
കൊല്ലം സ്വദേശിയായ നാടക പ്രവർത്തകനാണ് '''പി.ജെ. ഉണ്ണികൃഷ്ണൻ.''' നടനായും നാടക സംവിധായകനായും നിരവധി നാടകങ്ങളിൽ പ്രവർത്തിച്ചു. 2019 ൽ കേരള സംഗീത നാടക അക്കാദമിയുടെ അവാർഡ് ലഭിച്ചു.
ജീവിതരേഖ
കൊല്ലം നീരാവിൽ സ്വദേശിയാണ്. തൃശൂർ സ്കൂൾ ഓഫ് ഡ്രാമ, ഹൈദരബാദ് സെൻട്രൽ സർവകലാശാല, പൂനെ ഫിലിം ഇൻസ്റ്റിറ്റ്യൂട്ട് (അഭിനയം)എന്നിവടങ്ങളിൽ നാടക പഠനം നടത്തി. പ്രകാശ് കലാകേന്ദ്രം, കൊല്ലം സോപാനം തുടങ്ങിയവയിലൂടെ നിരവധി നാടകങ്ങൾ അവതരിപ്പിച്ചു. കൊല്ലം സോപാനത്തിൽ സെന്റർ ഫോർ പെർഫോമിംഗ് ആർട്ട്‌സ് തുടങ്ങിയപ്പോൾ അതിന്റെ കോ-ഓർഡിനേറ്ററായി.
സൂര്യ ഫെസ്റ്റിവൽ, ഇറ്റ് ഫോക്ക് ഫെസ്റ്റിവൽ ഉൾപ്പെടെ നിരവധി വേദികളിൽ അവതരണങ്ങൾ നടത്തിയിട്ടുണ്ട്.
കൃതികൾ
ലഘുചിത്രം|പി.ജെയുടെ ഏകാന്തം ടി.എം. എബ്രഹാം നാടക് നേതാവ് ശൈലജയ്ക്കു നൽകി പ്രകാശനം ചെയ്യുന്നു.
പുറം കണ്ണികൾ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:മലയാളനാടകനടന്മാർ വർഗ്ഗം:മലയാളനാടക സംവിധായകർ വർഗ്ഗം:കൊല്ലം ജില്ലയിൽ ജനിച്ചവർ
ഓക്സിജൻ കോൺസണ്ട്രേറ്റർ
അന്തരീക്ഷവായുവിൽ നിന്നും നൈട്രജനെ പ്രത്യേകമായും നീക്കം ചെയ്ത് ഓക്സിജൻ സമ്പുഷ്ടമാക്കുന്ന ഉപകരണമാണ് ഓക്സിജൻ കോൺസണ്ട്രേറ്റർ.
സാധാരണ ഉപയോഗിക്കുന്ന രണ്ട് രീതികളാണ് മർദ്ദം സ്വിംഗ് അഡോർപ്ഷനും, മെംബ്രെയ്ൻ ഗ്യാസ് സെപ്പറേഷനും.
ഓക്സിജൻ കോൺസണ്ട്രേറ്റർ എങ്ങനെയാണ് പ്രവർത്തിക്കുന്നത്
പ്രഷർ സ്വിംഗ് അഡോർപ്ഷൻ (പി‌എസ്‌എ) സാങ്കേതികവിദ്യ ഉപയോഗിക്കുന്ന ഓക്സിജൻ കോൺസെൻട്രേറ്ററുകളാണ് ആരോഗ്യമേഖലയിലെ ആവശ്യങ്ങൾക്ക് ഓക്സിജൻ ലഭ്യമാക്കുന്നതിനായി വ്യാപകമായി ഉപയോഗിക്കുന്നത്; പ്രത്യേകിച്ചും വീടുകളിലോ ക്ലിനിക്കുകളിലോ പോലുള്ള ദ്രാവകാവസ്ഥയിലോ അല്ലെങ്കിൽ ഉന്നത് മർദ്ദത്തിലോയുള്ള ഓക്സിജൻ വളരെ അപകടകരമോ അസൗകര്യമോ ആയ അവസരങ്ങളിൽ ഇവ ഉപയോഗയോഗ്യമാണ്. മറ്റ് ആവശ്യങ്ങൾക്കായി നൈട്രജൻ സെപ്പറേഷൻ മെംബ്രെയ്ൻ സാങ്കേതികവിദ്യയെ അടിസ്ഥാനമാക്കിയുള്ള കോൺസെൻട്രേറ്ററുകളും ഉണ്ട്.
ഒരു ഓക്സിജൻ കോൺസണ്ട്രേറ്റർ വായുവിനെ ഉള്ളിലേക്ക് എടുക്കുകയും അതിൽ നിന്ന് നൈട്രജനെ വേർതിരിച്ച് വായുവിനെ ഓക്സിജൻ സമ്പുഷ്ടമാക്കുകയും ചെയ്യുന്നു. ഇതു പിന്നീട് രക്തത്തിൽ ഓക്സിജന്റെ അളവ് കുറവായതിനാൽ മെഡിക്കൽ ഓക്സിജൻ ആവശ്യമുള്ള ആളുകളുടെ ആവശ്യത്തിന് ഉപയോഗിക്കുകയും ചെയ്യുന്നു. വ്യാവസായിക പ്രക്രിയകളിൽ ഓക്സിജൻ കോൺസണ്ട്രേറ്റർ ഓക്സിജന്റെ ഒരു മികച്ച സ്രോതസ്സായായാണ് ഉപയോഗിക്കുന്നത്. ഇവിടെ അവ ഓക്സിജൻ ഗ്യാസ് ജനറേറ്ററുകൾ അല്ലെങ്കിൽ ഓക്സിജൻ ഉത്പാദന പ്ലാന്റുകൾ എന്നാണ് അറിയപ്പെടുന്നത്.
ഉപയോഗങ്ങൾ
ഒറ്റപ്പെട്ടതും പെട്ടെന്ന് എത്തിച്ചേരാൻ പറ്റാത്തതുമായ പ്രദേശങ്ങളിലും മൊബൈൽ മെഡിക്കൽ ഫെസിലിറ്റികൾ എന്നിവയ്ക്കുമാണ്(സൈനിക ആശുപത്രികൾ, ദുരന്തമേഖലകളിലെ ആവശ്യങ്ങൾക്ക്) പി‌എസ്‌എ ജനറേറ്ററുകൾ കൂടുതലും ഉപയോഗപ്രദം.
മറ്റ് ആവശ്യങ്ങൾ
ചെറിയ ഓക്സിഅസെറ്റിലീൻ അല്ലെങ്കിൽ മറ്റ് വാതകഇന്ധനങ്ങൾ ഉപയോഗിച്ചുകൊണ്ട് സാധനങ്ങൾ മുറിക്കാനും, വെൽഡ് ചെയ്യാനും, ലാമ്പ് വർക്കിംഗ് ടോർച്ചുകൾ പ്രവർത്തിപ്പിക്കാനുമായി പുനർനിർമ്മിക്കപ്പെട്ട മെഡിക്കൽ ഓക്സിജൻ കോൺസെൻട്രേറ്ററുകളും പ്രത്യേകതരം വ്യാവസായിക ഓക്സിജൻ കോൺസെൻട്രേറ്ററുകളും ഉപയോഗിക്കാം. ലഘുചിത്രം| ഫിലിപ്സ് റെസ്പിറോണിക്സ് ഹോം ഓക്സിജൻ കോൺസെൻട്രേറ്റർ.
പുറംകണ്ണികൾ
വർഗ്ഗം:വ്യാവസായിക വാതകങ്ങൾ വർഗ്ഗം:ഓക്സിജൻ വർഗ്ഗം:വൈദ്യശാസ്ത്ര ഉപകരണങ്ങൾ
റോഡ്‌നെ ഗലീച്ച
റോംബ്ലോണിലെ പരിസ്ഥിതി പ്രവർത്തകനും കൂടാതെ മനുഷ്യാവകാശ പ്രവർത്തകനുമാണ് റോഡ്‌നെ ഗലീച്ച വൈ റോഡിനോ (ജനനം 2 ജൂൺ 1979, ഫിലിപ്പീൻസിലെ സിബുയാൻ ദ്വീപ്, റോംബ്ലോൺ, ഫിലിപ്പീൻസിലെ സാൻ ഫെർണാണ്ടോ, സാൻ ഫെർണാണ്ടോയിലെ സാൻ ഫെർണാണ്ടോയിലെ നെനിറ്റ റോഡിനോ വൈ റൊമേറോ, റോംബ്ലോണിലെ പോസ്റ്റ്മാൻ റോഡ്രിഗോ ഗലീച്ച വൈ റൊമേറോ, അൽകാന്റാരയിലെ പോസ്റ്റ്മാൻ റോഡ്രിഗോ ഗലീച്ച വൈ ഗാലിൻഡെസ് എന്നിവരുടെ മൂത്ത മകൻ) നിലവിൽ കാലാവസ്ഥാ നീതി,  ജൈവവൈവിധ്യ സംരക്ഷണത്തിലും പ്രകൃതി വിഭവങ്ങളുടെ സംഘട്ടന പരിപാലനത്തിലും ഏർപ്പെട്ടിരിക്കുന്നു. ഉയർന്നുവരുന്ന പരിസ്ഥിതി പ്രശ്‌നങ്ങളെക്കുറിച്ചുള്ള ഒരു പോക്കറ്റ് വലുപ്പത്തിലുള്ള വി ആർ നേച്ചർ എന്ന പുസ്തകത്തിന്റെ രചയിതാവാണ് അദ്ദേഹം. 2013 ഡിസംബർ 5-ന്, ഫിലിപ്പീൻസ് റിപ്പബ്ലിക്കിലെ പരിസ്ഥിതി ആന്റ് നാച്ചുറൽ റിസോഴ്‌സ് വകുപ്പുമായി സഹകരിച്ച് സെന്റർ ഫോർ എൻവയോൺമെന്റൽ കൺസേൺസിൽ നിന്ന് 2013 ലെ ഹീറോ ഫോർ ദ എൻവയോൺമെന്റ് നാഷണൽ ഇൻഡിവിഡ്വൽ അവാർഡ് ലഭിച്ചു. ക്ലൈമറ്റ് റിയാലിറ്റി പ്രോജക്റ്റിന്റെ ഫിലിപ്പൈൻ മാനേജറായിരുന്നു അദ്ദേഹം. നിലവിൽ തന്റെ ജന്മദേശമായ സിബുയാനിലെ ബയേ സിബുയാനോൺ എന്ന പാരിസ്ഥിതിക സാംസ്കാരിക സംഘടനയ്ക്ക് വേണ്ടി സന്നദ്ധപ്രവർത്തനം നടത്തുന്നു. 2018-ൽ, ഫിലിപ്പൈൻ ടാറ്റ്‌ലർ അദ്ദേഹത്തെ ജനറേഷൻ ടി ലിസ്റ്റിൽ ഫിലിപ്പൈൻസിലെ ഏറ്റവും തിളക്കമാർന്ന 50 കണക്റ്റർമാർ, ക്രിയേറ്റീവ് വിഷൻറികൾ, സ്വാധീനമുള്ള പുതുമകൾ, വിനാശകരമായ കഴിവുകൾ എന്നിവരിൽ ഒരാളായി ഉൾപ്പെടുത്തി. 2018-ലെ ഫിലിപ്പീൻസിലെ ഏറ്റവും മികച്ച യുവാക്കളുടെ (TOYM) സ്വീകർത്താക്കളിൽ ഒരാളാണ് അദ്ദേഹം. കാലാവസ്ഥയും പാരിസ്ഥിതിക പ്രവർത്തനവും ഉയർത്തുന്നതിനായി അദ്ദേഹം ഫിലിപ്പൈൻസിലെ ലിവിംഗ് ലൗഡാറ്റോ സി പ്രസ്ഥാനത്തിന്റെ തലവനും അക്സിയോൺ ക്ലിമ പിലിപിനാസിന്റെ ദേശീയ കൺവീനറുമാണ്. പരിസ്ഥിതി, കാലാവസ്ഥാ പ്രതിസന്ധി, കത്തോലിക്കാ സഭയുടെ ആഗോള Laudato si' പ്രചാരണം എന്നിവയെക്കുറിച്ചുള്ള യഥാർത്ഥ റിപ്പോർട്ടിംഗ് നിർമ്മിക്കുകയും വിതരണം ചെയ്യുകയും ചെയ്യുന്ന വിശ്വാസാധിഷ്ഠിത വാർത്താ പ്ലാറ്റ്‌ഫോമായ OeconoMedia അദ്ദേഹം സഹസ്ഥാപിച്ചു.
വിദ്യാഭ്യാസം
ഗലീച്ച സാൻ ഫെർണാണ്ടോ സെൻട്രൽ സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. സിബുയാൻ പോളിടെക്നിക് കോളേജിൽ (ഇപ്പോൾ റോംബ്ലോൺ സ്റ്റേറ്റ് യൂണിവേഴ്സിറ്റി) സെക്കൻഡറി വിദ്യാഭ്യാസം പൂർത്തിയാക്കി. എന്നെങ്കിലും ഒരു വൈദികനാകാൻ ആഗ്രഹിച്ച അദ്ദേഹം, റോംബ്ലോണിലെ സാൻ ലോറെൻസോ റൂയിസ് സെമിനാരിയിൽ പ്രിപ്പറേറ്ററി കോളേജ് കോഴ്‌സുകൾ പഠിച്ചു. തുടർന്ന് ഫിലിപ്പൈൻസിലെ റോയൽ ആൻഡ് പൊന്തിഫിക്കൽ ഇന്റർഡയോസിസൻ സെമിനാരിയിൽ, സാന്റോ തോമാസ് യൂണിവേഴ്സിറ്റിയിൽ - സെൻട്രൽ സെമിനാരിയിൽ പ്രവേശനം ലഭിച്ചു. അവിടെ അദ്ദേഹം നാലു വർഷം റസിഡന്റ് സെമിനാരിയനായി തുടർന്നു.
പരിസ്ഥിതി പ്രവർത്തനം
സുസ്ഥിര പരിപാടികളിലൂടെയും സോഷ്യൽ മീഡിയയിലൂടെയും സിബുയാൻ ദ്വീപിന്റെ (ഏഷ്യയിലെ ഗാലപാഗോസ് എന്നറിയപ്പെടുന്നു) ജൈവവൈവിധ്യവും പ്രകൃതിവിഭവങ്ങളും സംരക്ഷിക്കുന്ന ഗലീച്ച 2007 മുതൽ സിബുയാൻ ഐലൻഡ് സെന്റിനൽസ് ലീഗ് ഫോർ എൻവയൺമെന്റ് ഇൻകോർപ്പറേറ്റിന്റെ (സിബുയാൻ ISLE) എക്സിക്യൂട്ടീവ് ഡയറക്ടറായി സേവനമനുഷ്ഠിച്ചു. സിബുയാനോൺസ് എഗെയ്ൻസ്റ്റ് മൈനിംഗ് (എസ്എഎം) നിക്കൽ ഖനന ഭീമനായ ബിഎച്ച്പി ബില്ലിറ്റണിനെതിരെ വിജയകരമായി പ്രചാരണം നടത്തി. ഫിലിപ്പിനോ കോർപ്പറേഷൻ നടത്തുന്ന കാനഡ ആസ്ഥാനമായുള്ള ഖനന കമ്പനിയുടെ ധാതുക്കൾ വേർതിരിച്ചെടുക്കുന്നത് താൽക്കാലികമായി നിർത്തിവയ്ക്കാൻ സമ്മർദം ചെലുത്തി. കാനഡ ആസ്ഥാനമായുള്ള ഖനന ഭീമനായ ഇവാൻഹോയ്‌ക്കെതിരായ വിജയകരമായ കാമ്പെയ്‌നിൽ റോംബ്ലോൺ എക്യുമെനിക്കൽ ഫോറം എഗെയ്ൻസ്റ്റ് മൈനിംഗിനെ (REFAM) അദ്ദേഹം സഹായിച്ചു. ഓസ്‌ട്രേലിയ ആസ്ഥാനമായുള്ള മൈനിംഗ് വാച്ച്‌ഡോഗായ മൈനിംഗ് ആക്ഷൻ ഫിലിപ്പീൻസ് - ഓസ്‌ട്രേലിയ (MAP-Oz) സംഘടിപ്പിക്കാനും അദ്ദേഹം സഹായിച്ചു.
2008 ജൂണിൽ, ഫ്രാങ്ക് ചുഴലിക്കാറ്റ് ഫിലിപ്പൈൻസിൽ ആഞ്ഞടിച്ചപ്പോൾ, എംവി പ്രിൻസസ് ഓഫ് ദ സ്റ്റാർസ് എന്ന യാത്രാ കപ്പൽ സിബുയാൻ ദ്വീപിന് സമീപം മുങ്ങുകയും കീടനാശിനി എൻഡോസൾഫാൻ ഉൾപ്പെടെയുള്ള വിഷവസ്തുക്കൾ കടലിനെ മലിനമാക്കുമെന്ന് ഭയക്കുകയും ചെയ്തു. എൻഡോസൾഫാൻ, ടാമറോൺ, മറ്റ് രാസ ചരക്കുകൾ, ബങ്കർ ഇന്ധനം എന്നിവയാൽ സിബുയാൻ ദ്വീപും അതിന്റെ സമുദ്ര പരിസ്ഥിതിയും മലിനമാകാൻ സാധ്യതയുണ്ടെന്ന് ഇക്കോ വേസ്റ്റ് കോളിഷനുമായുള്ള പ്രസ്താവനയിൽ ഗലീച്ച വിലപിച്ചു. . Ecowaste Coalition മായി ബന്ധപ്പെട്ട വിവിധ പരിസ്ഥിതി സംഘടനകൾക്കൊപ്പം, എൻഡോസൾഫാന്റെ എല്ലാ ഉപയോഗങ്ങളും നിരോധിക്കണമെന്നും (COP5 വിജയകരമായി നിരോധിച്ചു) ഇസ്രായേൽ ആസ്ഥാനമായുള്ള അതിന്റെ നിർമ്മാതാവിന് അത് തിരികെ നൽകണമെന്നും സമുദ്ര ദുരന്തം വരുത്തിയ എല്ലാ പ്രശ്നങ്ങളും ഉടനടി പരിഹരിക്കണമെന്നും ആവശ്യപ്പെട്ടു. ഒരു യുവ പരിസ്ഥിതി സംരക്ഷകൻ എന്ന നിലയിൽ, ഗലീച്ച ഇത് കാണുന്നു: "ഭീഷണികൾ വെല്ലുവിളികളാണ്. ഭീഷണിക്ക് വഴങ്ങിയാൽ ഭയം വരും... ഈ വാദത്തിൽ ഉൾപ്പെട്ടിരിക്കുന്ന അപകടസാധ്യതകൾ അനിവാര്യമാണ്. പരിസ്ഥിതി വക്താവാകുക എന്നത് ആജീവനാന്ത പ്രതിബദ്ധതയാണ്. പ്രകൃതിയുമായുള്ള നമ്മുടെ ജീവിതത്തിന്റെ അത്ഭുതകരമായ ബന്ധം സ്വയം കണ്ടെത്താനാണ് നാമെല്ലാവരും വിളിക്കപ്പെട്ടിരിക്കുന്നത്. നാം പ്രകൃതിയുടെ സമ്പൂർണ്ണതയുടെ ഭാഗമാണെന്ന് അംഗീകരിക്കാൻ കഴിയുന്നില്ലെങ്കിൽ, അതിനെ കേവലം ഒരു വിഷയമായി (ഉപയോഗത്തിനായി) നോക്കിക്കൊണ്ടേയിരിക്കും. ഭൂതകാലത്തിൽ നിന്ന് പഠിക്കാനും വർത്തമാനകാലത്തെ ദുരുപയോഗം പരിഹരിക്കാനും അടുത്തതിനായുള്ള നമ്മുടെ പാരിസ്ഥിതിക കടങ്ങൾ അടയ്ക്കാനുമാണ് ഞങ്ങൾ ഇത് ചെയ്യുന്നത്."ഫിലിപ്പീൻസിലെ വിവിധ പാരിസ്ഥിതിക പ്രസ്ഥാനങ്ങളുമായി ഇടപഴകിയ ഗലീച്ച, രാജ്യത്തെ ഏറ്റവും വലിയ ഹരിത സഖ്യങ്ങളിലൊന്നായ സേഫ് ഫുഡ്, ഹെൽത്തി എൻവയോൺമെന്റ്, സസ്‌റ്റെയ്‌നബിൾ ഇക്കണോമി (ഗ്രീൻ കൺവേർജൻസ്) ഫോർ ഗ്രീൻ കൺവെർജൻസ് ട്രസ്റ്റികളുടെ ആദ്യ ബോർഡ് ഓഫ് ട്രസ്റ്റിയിലെ ഏറ്റവും പ്രായം കുറഞ്ഞ അംഗമായി. നിലവിൽ ഗ്രീൻപീസ് ഫിലിപ്പീൻസിന്റെയും ഗ്രീൻ കൺവെർജൻസിന്റെയും ബോർഡ് ഓഫ് ട്രസ്റ്റി അംഗമാണ്.
മൗണ്ട് ഗിറ്റിംഗ്-ഗൈറ്റിംഗ് നാച്ചുറൽ പാർക്ക്
നിലവിൽ ദ്വീപിലെ ഒരു പ്രാദേശിക സംഘടന ബയായ് സിബുയാനോൺ ഇൻക്. (ബിഎസ്ഐ) നയിക്കുന്നു. ഗലീച്ചയും അദ്ദേഹത്തിന്റെ സഹപ്രവർത്തകരും 2018-ൽ മൗണ്ട് ഗിറ്റിംഗ്-ഗൈറ്റിംഗ് നാച്ചുറൽ പാർക്കിലൂടെ സഞ്ചരിക്കാൻ ഉദ്ദേശിച്ചുള്ള ഒരു ദേശീയ പാതയുടെ നിർമ്മാണത്തിനെതിരെ വിജയകരമായി പ്രചാരണം നടത്തി.
ഫിലിപ്പീൻസിലെ പ്രഖ്യാപിത സംരക്ഷിത പ്രദേശങ്ങളിലൊന്നായി ലിസ്റ്റുചെയ്തിരിക്കുന്ന പർവതത്തെ ബാധിക്കുന്ന വൻ പദ്ധതികളെക്കുറിച്ച് എപ്പോഴും ജാഗ്രത പുലർത്തുന്ന BSI, അതിന്റെ സംരക്ഷണം ഉറപ്പാക്കുന്നതിന് ലഭ്യമായ സർക്കാർ രേഖകളും അക്കാദമിക് ഗവേഷണങ്ങളും അവലോകനം ചെയ്തുവരുന്നു. 2020-ൽ, ബജറ്റ് ആന്റ് മാനേജ്‌മെന്റ് വകുപ്പിൽ നിന്നുള്ള ചില എക്സൽ ഫയലുകൾ റോഡ് പ്രോജക്റ്റ് ഉൾപ്പെടുത്തുന്നത് കാണിക്കുന്നതായി വീണ്ടും കണ്ടെത്തി. ബന്ധപ്പെട്ട സർക്കാർ ഏജൻസികളുമായി ഇടപഴകുന്നതിനിടയിൽ പദ്ധതിക്കെതിരെ വീണ്ടും ഒരു ഓൺലൈൻ നിവേദനം സമാഹരിക്കാൻ ഇത് ബിഎസ്ഐയെ പ്രേരിപ്പിച്ചു.
കാലാവസ്ഥാ വക്കാലത്ത്‌
കാലാവസ്ഥാ നേതാവും അഭിഭാഷകനും എന്ന നിലയിൽ, നോബൽ സമ്മാന ജേതാവും മുൻ യുണൈറ്റഡ് സ്റ്റേറ്റ്സ് വൈസ് പ്രസിഡന്റുമായ അൽ ഗോർ സ്ഥാപിച്ച ആഗോള പ്രസ്ഥാനമായ ദി ക്ലൈമറ്റ് റിയാലിറ്റി പ്രോജക്റ്റിന്റെ ഫിലിപ്പീൻസിന്റെ ബ്രാഞ്ച് മാനേജരായി ഗലീച്ച സേവനമനുഷ്ഠിച്ചു. മിസ്റ്റർ ഗോറും ഓസ്‌ട്രേലിയ, ഇന്തോനേഷ്യ, യുണൈറ്റഡ് സ്‌റ്റേറ്റ്‌സ് എന്നിവിടങ്ങളിലെ പദ്ധതിയുടെ വിദഗ്ധരായ ശാസ്ത്രജ്ഞരും കാലാവസ്ഥാ ശാസ്ത്രത്തിൽ സ്ഥിരമായി പരിശീലനം നേടിയിട്ടുണ്ട്. വിദഗ്ധരും ഗോറും ചേർന്ന് വികസിപ്പിച്ച സ്ലൈഡ്ഷോ അവതരിപ്പിച്ചുകൊണ്ട് അദ്ദേഹം ഫിലിപ്പീൻസിലും വിദേശത്തും ലക്ഷക്കണക്കിന് ആളുകളിൽ എത്തി. കാലാവസ്ഥാ പ്രതിസന്ധിയെയും പരിഹാരങ്ങളെയും കുറിച്ച് അടിസ്ഥാന ജനവിഭാഗങ്ങളെ അറിയിച്ചു. 2011 സെപ്തംബറിൽ, യു.എസ്.എ.യിലെ ന്യൂയോർക്കിൽ നടന്ന 24 മണിക്കൂർ റിയാലിറ്റി ഓൺലൈൻ പ്രോഗ്രാമിൽ ലോകമെമ്പാടുമുള്ള 24 സമയ മേഖലകളിലായി 24 സ്പീക്കറുകളിൽ ഒരാളായി അദ്ദേഹം പങ്കെടുത്തു. ഏകദേശം 2.6 ദശലക്ഷം ഓൺലൈൻ പ്രേക്ഷകർ അദ്ദേഹത്തെ വീക്ഷിച്ചു. കാലാവസ്ഥാ വിദ്യാഭ്യാസത്തിലെ അദ്ദേഹത്തിന്റെ അനുഭവപരിചയം തിരിച്ചറിഞ്ഞ് ജക്കാർത്ത, ഇന്തോനേഷ്യ (2011), കാലിഫോർണിയ (2012), ചിക്കാഗോ (2013), കൊളറാഡോ (2017), യുഎസ്എ,  ജോഹന്നാസ്ബർഗ് ദക്ഷിണാഫ്രിക്ക (2014), മെൽബൺ, ഓസ്ട്രേലിയ (2014), ഫിലിപ്പീൻസിലെ മനില  (2016) എന്നിവിടങ്ങളിലെ കാലാവസ്ഥാ വ്യതിയാന പരിശീലനങ്ങളിൽ ഉപദേശകനായി തിരഞ്ഞെടുക്കപ്പെട്ടു.
ഹൈയാൻ ചുഴലിക്കാറ്റ് ഫിലിപ്പീൻസിൽ ആഞ്ഞടിച്ചപ്പോൾ, കാലാവസ്ഥാ കുറ്റകൃത്യമെന്നാണ് ഗലീച്ച ഈ ദുരന്തത്തെ വിശേഷിപ്പിച്ചത്. അതിനാൽ കാലാവസ്ഥാ നീതി തേടേണ്ടതുണ്ട്.
ഫിലിപ്പൈൻ പ്രാദേശിക വികസനത്തിൽ കാലാവസ്ഥാ പ്രവർത്തനം സംയോജിപ്പിക്കേണ്ടതുണ്ടെന്ന് വിശ്വസിക്കുന്ന അദ്ദേഹം, രാജ്യത്തുടനീളമുള്ള പ്രാദേശിക വികസന കൗൺസിലുകളിൽ കാലാവസ്ഥാ വ്യതിയാന കമ്മീഷന്റെ (സിസിസി) അംഗത്വത്തിനായി ലോബി ചെയ്യുന്നു. MIMAROPA റീജിയണൽ ഡെവലപ്‌മെന്റ് കൗൺസിൽ (RDC) CCCയെ RDC-യുടെ പ്രത്യേക വോട്ടിംഗ് അംഗമായും സാമ്പത്തിക വികസന സമിതിയിലെ സാധാരണ അംഗമായും വിജയകരമായി സ്ഥിരീകരിച്ചു. വൈവിധ്യമാർന്ന കാലാവസ്ഥയും വികസനവുമായി ബന്ധപ്പെട്ട വിഷയങ്ങളിൽ പ്രവർത്തിക്കുന്ന സിവിൽ സൊസൈറ്റി സംഘടനകളുടെ ദേശീയ ശൃംഖലയായ ആക്‌യോൺ ക്ലിമ ഫിലിപ്പിനാസിന്റെ കൺവീനറാണ് അദ്ദേഹം. മൊറോക്കോയിലെ COP22, ജർമ്മനിയിലെ COP23 എന്നിവയിലേക്കുള്ള ഫിലിപ്പൈൻ പ്രതിനിധി സംഘത്തിന്റെ സാങ്കേതിക ഉപദേശകരിൽ ഒരാളായും COP24(പോളണ്ട്), COP25(സ്പെയിൻ), COP26 (യുണൈറ്റഡ് കിംഗ്ഡം) എന്നിവയുടെ സിവിൽ സൊസൈറ്റി നിരീക്ഷകനായും അദ്ദേഹം അന്താരാഷ്ട്ര കാലാവസ്ഥാ ചർച്ചകളിൽ പങ്കെടുത്തിട്ടുണ്ട്.
ഖനന പരിഷ്കരണം
ഹാരിബോൺ ഫൗണ്ടേഷൻ അംഗമായ ഗലീച്ച ഫിലിപ്പൈൻസിലെ ഖനന ബാധിത സമൂഹങ്ങളിലേക്കുള്ള അലയൻസ ടിഗിൽ മിന (എടിഎം) യാത്രയിൽ ഏർപ്പെട്ടിരുന്നു - മനുഷ്യാവകാശ ലംഘനങ്ങളും പാരിസ്ഥിതിക തകർച്ചയും ഉൾപ്പെടെയുള്ള തദ്ദേശീയ ജനങ്ങളുടെയും അടിത്തട്ടിലുള്ളവരുടെയും പോരാട്ടങ്ങൾ തുറന്നുകാട്ടുന്നു. ജനപ്രതിനിധിസഭയിൽ തീർപ്പുകൽപ്പിക്കാത്ത ആൾട്ടർനേറ്റീവ് മിനറൽസ് മാനേജ്മെന്റ് ബില്ലുകൾ പാസാക്കുന്നതിനെ അദ്ദേഹം പിന്തുണയ്ക്കുകയും 1995-ലെ ഖനന നിയമം പിൻവലിക്കാൻ ആവശ്യപ്പെടുകയും ചെയ്യുന്നു.
ഫിലിപ്പൈൻസിന്റെ അവസാന പാരിസ്ഥിതിക അതിർത്തിയായ പലാവനെ ഖനന നാശത്തിൽ നിന്ന് രക്ഷിക്കാൻ ലക്ഷ്യമിട്ടുള്ള സേവ് പലവൻ പ്രസ്ഥാനത്തിൽ ഗലീച്ച സജീവമായി ഇടപെട്ടിരുന്നു. പലവാനിലും രാജ്യത്തെ മറ്റ് പ്രധാന ജൈവവൈവിധ്യ മേഖലകൾ, നിർണായകമായ നീർത്തടങ്ങൾ, കാർഷിക മേഖലകൾ, ടൂറിസം സൈറ്റുകൾ, ദ്വീപ് ആവാസവ്യവസ്ഥകൾ എന്നിവിടങ്ങളിൽ ഖനനം നിർത്താൻ പ്രസ്ഥാനം ഇതിനകം ഏഴ് ദശലക്ഷത്തിലധികം ഒപ്പുകൾ ശേഖരിച്ചു.
8 രൂപ
സുസ്ഥിരമായ ജീവിതത്തിനായി, ഗലീച്ച വീട്ടിലും കമ്മ്യൂണിറ്റികളിലും ലളിതമായി ചെയ്യാവുന്ന 8Rs (3Rs മുതൽ ആരംഭിക്കുന്നു) വികസിപ്പിക്കുകയും പ്രോത്സാഹിപ്പിക്കുകയും ചെയ്തു.
ആഫ്രിക്ക, ഓസ്‌ട്രേലിയ, യൂറോപ്പ്, ഏഷ്യ, ദക്ഷിണ അമേരിക്ക, യുണൈറ്റഡ് സ്റ്റേറ്റ്സ് എന്നിവിടങ്ങളിലെ വിവിധ പരിപാടികളിൽ യുവാക്കളുടെ ശാക്തീകരണം, പരിസ്ഥിതി സുസ്ഥിരത, കാലാവസ്ഥാ വ്യതിയാനം, മനുഷ്യാവകാശങ്ങൾ, പരിസ്ഥിതി ശാസ്ത്രം എന്നിവയെക്കുറിച്ച് സംസാരിക്കാൻ ഗലീച്ചയെ ക്ഷണിച്ചു. http://rodgalicha.com എന്നതിൽ അദ്ദേഹം ബ്ലോഗ് ചെയ്യുന്നു.
അവലംബം
വർഗ്ഗം:കാലാവസ്ഥാ പ്രവർത്തകർ വർഗ്ഗം:1979-ൽ ജനിച്ചവർ വർഗ്ഗം:ഫിലിപ്പിനോ പരിസ്ഥിതി പ്രവർത്തകർ